open-index/open-wikipedia-markdown huggingface dataset:
വാമനപുരം ബസ്‌റൂട്ട്

മോഹൻലാൽ നായകനായി 2004-ൽ പുറത്തിറങ്ങിയ മലയാളചലച്ചിത്രമാണ് ***വാമനപുരം ബസ് റൂട്ട്***. ആദിത്യ സിനി വിഷന്റെ ബാനറിൽ ആനന്ദ് നിർമ്മിച്ച ഈ ചിത്രം സോനു ശിശുപാൽ ആണ് സംവിധാനം ചെയ്തത്. ശ്രീഹരി റിലീസ് ചിത്രം വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് സുധീഷ്, ജോൺ എന്നിവർ ചേർന്നാണ്‌.

## അഭിനേതാക്കൾ
* മോഹൻ ലാൽ – ലിവർ ജോണി
* ലക്ഷ്മി ഗോപാലസ്വാമി – മീനാക്ഷി
* ജഗതി ശ്രീകുമാർ – ഗോപാലൻ നായർ
* ജനാർദ്ദനൻ – ബാഹുലേയൻ
* കോട്ടയം നസീർ – കുട്ടപ്പൻ
* ആദിത്യ – കരിപ്പിടി ഗോപി
* ജഗദീഷ് – കുമാരൻ
* മണിയൻപിള്ള രാജു – രാജപ്പൻ
* ഒടുവിൽ ഉണ്ണികൃഷ്ണൻ – അപ്പുക്കുട്ടൻ
* വി. കെ. ശ്രീരാമൻ – ഗംഗാധരൻ
* മങ്കാമഹേഷ് – അംബുജം
* രാജൻ പി. ദേവ് – ഔസേപ്പ്
* ലിസി ജോസ്
* അഗസ്റ്റിൻ – തങ്കപ്പൻ
* കെ. ടി. ഏസ്. പടന്നയിൽ – വേലപ്പൻ നായർ
* ബൈജു – കുരിയപ്പൻ
* ഇന്നസെന്റ് – ചന്ദ്രൻ പിള്ള
* നന്ദു – കുട്ടപ്പൻ
* മച്ചാൻ വർഗ്ഗീസ് – വേലായുധൻ
* സാജു കൊടിയൻ

## സംഗീതം
ഗാനരചന ഗിരീഷ് പുത്തഞ്ചേരി, ബി.ആർ. പ്രസാദ്, ഈ ചിത്രത്തിലെ ഗാനങ്ങളുടെ സംഗീതസംവിധാനം നിർവ്വഹിച്ചത് സംവിധായകനായ സോനു ശിശുപാൽ തന്നെയാണ്. ചിത്രത്തിന്റെ പശ്ചാത്തലസംഗീതം രാജാമണി ഒരുക്കിയിരിക്കുന്നു. ഗാനങ്ങൾ വിപണനം ചെയ്തത് എം.സി. ഓഡിയോസ്. 
; ഗാനങ്ങൾ
# ഏഴൈ പറവകളേ – എം. ജി. ശ്രീകുമാർ (ഗാനരചന: ബീയാർ പ്രസാദ്)
# ഉണ്ണി മാവിലൂയലിട്ടു – എം. ജി. ശ്രീകുമാർ ഇന്ദിര ശിസുപാൽ (ഗാനരചന: ഗിരീഷ് പുത്തഞ്ചേരി)
# എണ്ണിയെണ്ണി ചക്കക്കുരു – എം. ജി. ശ്രീകുമാർ (ഗാനരചന: ഗിരീഷ് പുത്തഞ്ചേരി)
# നിറ ഗോപിക്കുറി ചാർത്തി – കെ. ജെ. യേശുദാസ് (ഗാനരചന: ഗിരീഷ് പുത്തഞ്ചേരി)
# വാമനപുരമുണ്ടേ – എം. ജി. ശ്രീകുമാർ (ഗാനരചന: ഗിരീഷ് പുത്തഞ്ചേരി)
# രാജാവിൻ പാർവെ (റീ മിക്സ്) – എസ്. പി. ബാലസുബ്രഹ്മണ്യം കെ. എസ്. ചിത്ര (ഗാനരചന: കണ്ണദാസൻ, സംഗീതം: കെ. വി. മഹാദേവൻ)
# താനെ തംബുരു മൂളി – കെ. എസ്. ചിത്ര (ഗാനരചന: ഗിരീഷ് പുത്തഞ്ചേരി)

## അണിയറ പ്രവർത്തകർ
* ഛായാഗ്രഹണം: സഞ്ജീവ് ശങ്കർ 
* ചിത്രസം‌യോജനം: ജി. മുരളി 
* കല: ഗിരീഷ് മേനോൻ 
* കോറിയോ: ഗ്രാഫി കല 
* സംഘട്ടനം: ത്യാഗരാജൻ 
* ചമയം: പി. എൻ. മണി, സലീം 
* വസ്ത്രാലങ്കാരം: പഴനി, മുരളി 
* ലാബ്: പ്രസാദ് ഫിലിം ലബോറട്ടറി 
* ടൈറ്റിൽ‌സ്: ടീ . ഡീ. അജിത്ത് 
* എഫക്റ്റ്സ്: മുരുകേഷ് 
* പ്രൊഡക്ഷൻ കണ്ട്രോളർ: സിത്തു പനയ്ക്കൽ 
* പി.ആർ.ഒ.: വാഴൂർ ജോസ്

## പുറത്തേക്കുള്ള കണ്ണികൾ
* 
* ''വാമനപുരം ബസ്‌റൂട്ട്''  – മലയാളസംഗീതം.ഇൻഫോ

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
പുരാതനഭാരതത്തിലെ ശാസ്ത്രസംഭാവനകൾ

## ഗണിതശാസ്ത്രം

### പൂജ്യവും സംഖ്യാസംമ്പ്രദായവും

സംഖ്യാസംമ്പ്രദായം കണ്ടുപിടിച്ചതു ഭാരതീയരാണു. ആര്യഭടനാനണു പൂജ്യം കണ്ടുപിടിചത്. ഗണിതശാസ്ത്രത്തിനു ഭാരതം നൽകിയ ഏറ്റവും വലിയ സംഭാവന പൂജ്യമാണെന്ന് കരുതപ്പെടുന്നു. ബി .സി 200നു മുമ്പു തന്നെ ശൂന്യ(പൂജ്യ)ചിഹ്നം ഭാരതത്തിൽ ഉപയോഗിച്ച്തിനു തെളിവുകളുണ്ട്. ഇടക്കാലത്തു ശൂന്യത്തെ കുറിച്ചിരുന്ന ചിഹ്നം ബിന്ദു ആയിരുന്നു. അങ്കനസ്ഥാനത്തെ സൂചിപിക്കുവാൻ ശൂന്യചിഹ്നം ഉപയോഗിച്ചിരുന്ന രീതി ഭാസ്കരൻ ഒന്നാമന്റെ കാലത്തു തന്നെ ഉണ്ടായിരുന്നു. 

ഭാരതത്തിൽ ധനസംഖ്യകളുടെ കൂടെ പൂജ്യവും.കൂട്ടിച്ചേർത്തു. അങ്കഗണിതത്തിലും ബീജഗണിതത്തിലും അതിനെ കോണ്ടാവാവുന്ന വ്യാപാരങ്ങളെല്ലാം നടത്തി. അങ്കഗണിതത്തിൽ *x-x=0* എന്ന ക്രിയയുടെ ഫലമാണു പൂജ്യമെന്നു നിർവചിച്ചു. ബ്രഹ്മസ്ഫുടസിദ്ധാന്തത്തിലും ആര്യഭടൻ രണ്ടാമൻ രചിച്ച സിദ്ധാന്തശിരോമണിയിലും ശൂന്യപരികർമ്മം വിസ്തരിച്ചു പ്രതിപാദിച്ചിട്ടുണ്ട്.

### ദശാങ്കവ്യവസ്ഥ
ആദ്യമായി പത്തിനെ സംഖ്യാനത്തെ അടിസ്ഥാനമായി സ്വീകരിക്കുകയും ദശസ്ഥാനമൂല്യത്തോടെ സംഖ്യകളെഴുതുകയും ( ദശാങ്കവ്യവസ്ഥ ഇംഗ്ലീഷ്: decimel system ) ചെയ്തതു ഭാരതീയരാണു. ക്രമീക്രിതമായ ഒരു സംഖ്യാവാചി ശബ്ദസംമ്പത്തും പുരാതന ഭാരതത്തിന്റെ നേട്ടങ്ങളിൽ ഉൾപ്പെടുന്നു. ഏകം, ദശം, ശതം, സഹസ്രം, അയുതം, നിയുതം, പ്രയുതം, അർബുദം, നിർബുദം, സമുദ്രം, മധ്യം, അന്തം, പരാർധം എന്നീ പേരുകൾ യജുർവേദസംഹിതയിൽ (വാചസനേയി) യഥാക്രമം പത്തിന്റെ ഘാതങ്ങൾക്കു നൽകിയിരിക്കുന്നു. ദശസ്ഥാന മൂല്യത്തോടെയുള്ള രീതി സംഖ്യകൾ കൊണ്ടുള്ള ക്രിയകൾ എളുപ്പമാക്കി മാറ്റി.

ഗ്രീക്കുകാരും, റോമാക്കാരും ഉപയോഗിച്ചിരുന്ന ഏറ്റവും വലിയ സംഖ്യ  10 6 ആയിരുന്നപ്പോൾ ഹിന്ദുക്കൾ 10 53 പോലുള്ള ഭീമമായ സംഖ്യകൾ ഓരോന്നിനും പ്രത്യേക പേരോടു കൂടി വേദകാലമായ ബി. സി 500 മുതൽ തന്നെ  ഉപയോഗിച്ചിരുന്നു. 

### അപരിമേയ സഖ്യകൾ
അപരിമേയ സഖ്യകൾ (ഇംഗ്ലീഷ്: irrational numbers ) കണ്ടുപിടിച്ചതും അവയെ ആദ്യമായി കൈകാര്യം ചെയ്തതും ഭാരതീയ ഗണിത ശാസ്ത്രജ്ഞരാണു. 2 ½ പോലുള്ള ലഘുമൂല്യങ്ങൾ ധാരാളം കൈകാര്യം ചെയ്തിരുന്നു.

### പൈയുടെ മൂല്യം
പൈയുടെ മൂല്യം ആദ്യം കണക്കു കൂട്ടിയതു ബൗദ്ധായനനാണു. പൈ=3.1416 എന്ന ഏന്ന ഏകദേശ വില ആര്യഭടൻ ഒന്നാമൻ നൽകി. കരണപദ്ധതിയിലും സദ്രത്നമാലയിലും നീലകൺഠന്റെ ആര്യഭടീയഭാഷ്യത്തിലും ഇതു ചർച്ച ചെയ്യുന്നുണ്ടു.

## അവലംബം
*http://www.hinduyuva.org/tattva-blog/2008/02/ancient-india-contributions
അപ്പെർച്വർ

right|200px|thumb|കൂടിയതും കുറഞ്ഞതുമായ അപ്പെർച്വർ വ്യാസം
ഛായാഗ്രാഹിയിലേക്ക് കടക്കുന്ന പ്രകാശത്തെ നിയന്ത്രിക്കുന്നതിനായി, വ്യാസം വ്യത്യാസപ്പെടുത്താൻ സാധിക്കുന്നതരത്തിലുള്ള ദ്വാരമാണ് **അപ്പെർച്വർ**. കാമറയുടെ ലെൻസിനു പുറകിൽ, കണ്ണിലെ ഐറിസിനു സമാനമായ പ്രവർത്തനമാണ് അപ്പെർച്വർ ചെയ്യുന്നത്. 

അപെർച്വറിന്റെ വലിപ്പം വ്യത്യാസപ്പെടുത്തുന്നതിനനുസരിച്ച് ചിത്രത്തിന്റെ തെളിച്ചത്തിലും മാറ്റം വരുന്നു. രംഗം ഇരുണ്ടതാണെങ്കിൽ അപെർച്വർ വ്യാസം വർദ്ധിപ്പിക്കേണ്ടതുണ്ട്. രംഗം തെളിച്ചമുള്ളതാണെങ്കിൽ അപ്പെർച്വർ വ്യാസം കുറക്കുകയും വേണം.

അപ്പെർച്വറിന്റെ വലിപ്പത്തെ **സ്റ്റോപ്പ്** എന്നാണ് പറയുന്നത്. എഫ് സംഖ്യ ഉപയോഗിച്ചാണ് അപ്പെർച്വർ സൂചിപ്പിക്കുന്നത്. ഉദാഹരണത്തിന് എഫ്-22 ഒരു കുറഞ്ഞ അപ്പെർച്വർ വ്യാസത്തേയും എഫ്-2 എന്നത് കൂടിയ അപ്പെർച്വർ വ്യാസത്തേയും സൂചിപ്പിക്കുന്നു.

എഫ് നമ്പർ എന്നത് ലെൻസിന്റെ ഫോക്കസ് ദൂരത്തിന്റേയും അപ്പെർച്വർ വ്യാസത്തിന്റേയും അനുപാതമാണ്. 


Image:Jonquil flowers at f32.jpg|f/32 - ചെറിയ അപ്പെർച്വർ , സാവധാനത്തിലുള്ള ഷട്ടർ സ്പീഡ്
Image:Jonquil flowers at f5.jpg|f/5.6 - കൂടിയ അപ്പെർച്വർ , വേഗത്തിലുള്ള ഷട്ടർ സ്പീഡ് 


ലെൻസ് സ്വീകരിക്കുന്ന പ്രകാശത്തിന്റെ അളവ്, അപ്പെർച്വർ വിസ്തീർണ്ണത്തിന്‌ ആനുപാതികമാണ്‌ -  

:\mathrm{Area} = \pi \left({f \over 2N}\right)^2

ഇവിടെ *f* ഫോക്കസ് ദൂരവും  *N* എഫ് സംഖ്യയുമാണ്‌.

## അവലംബം
മീലിമൂട്ട

പപ്പായ,  മുരിങ്ങ, പച്ചക്കറികൾ തുടങ്ങിയവയിൽ ബാധിക്കുന്ന ഒരു കീടമാണ് **മീലിമൂട്ട** (**മീലി ബഗ്**). ചെടികളിലെ നീരു വലിച്ചു കുടിക്കുന്നതു മൂലം ഇലകൾ മഞ്ഞളിച്ച് ചെടികൾ നശിച്ചു പോകുന്നതാണ് മീലി കീടബാധയുടെ ലക്ഷണം. ഈ പ്രാണികൾ വിസർജ്ജിക്കുന്ന ദ്രാവകത്തിൽ കറുത്ത പൂപ്പലും കാണാം.

## പുറമെ നിന്നുള്ള കണ്ണികൾ
* ''BBC gardening advice, mealybugs''
* CISR - Vine Mealybug Center for Invasive Species Research summary on Vine Mealybug

on the UF / IFAS  Featured Creatures Web site
* ''Hypogeococcus pungens'', no common name 
*''Nipaecoccus nipae, coconut mealybug
* ''Paracoccus marginatus'', papaya mealybug



വർഗ്ഗം:ക്ഷുദ്രജീവികൾ
വർഗ്ഗം:കീടങ്ങൾ
മൈ നേം ഈസ് ഖാൻ

കരൺ ജോഹർ സം‌വിധാനം ചെയ്ത് 2010 ഫെബ്രുവരി 12-ന്‌ പുറത്തിറങ്ങിയ ഒരു ബോളിവുഡ് ചലച്ചിത്രമാണ്‌ **മൈ നേം ഈസ് ഖാൻ** (  , ‌ ). ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് ഷാരൂഖ് ഖാനും, കാജോളുമാണ്‌. ചിത്രത്തിന്റെ തിരക്കഥ ഷിബാനി ബാത്തിജയും, നിർമ്മാണം ഹീരൂ യാഷ് ജോഹാറും, ഗൗരി ഖാനും നിർ‌വ്വഹിച്ചിരിക്കുന്നു. ഈ ചലച്ചിത്രത്തിന്റെ വിതരണം ഫോക്സ് സ്റ്റാർ എന്റർടൈൻമെന്റാണ്‌ നിർ‌വ്വഹിച്ചിരിക്കുന്നത്.  ഛായാഗ്രഹണം രവി. കെ. ചന്ദ്രനും, സംഗീതം ശങ്കർ മഹാദേവൻ, എഹ്സാൻ നൂറാനി, ലോയ് മെൻഡ്‌ൺസ എന്നിവർ ചേർന്നും നിർ‌വ്വഹിച്ചിരിക്കുന്നു. നൃത്ത സം‌വിധാനം ഫാറാ ഖാനും, ഗാനരചന നിരഞ്ജൻ അയ്യങ്കാറുമാണ്‌ നിർ‌വ്വഹിച്ചിരിക്കുന്നത്. വിഷ്വൽ എഫക്ട്സ് ചെയ്തിരിക്കുന്നത് റെഡ് ചില്ലീസ് വി.എഫ്.എക്സ്. ആണ്‌.

*മൈ നേം ഈസ് ഖാന്റെ* ആദ്യ പ്രദർശനം അബുദാബിയിൽ 2010 ഫെബ്രുവരി 10-ന്‌ നടക്കുകയുണ്ടായി. ആഗോള വ്യാപകമായി ഈ ചിത്രം 2010 ഫെബ്രുവരി 12-ന്‌ പുറത്തിറങ്ങി. അറുപതാമത് ബെർലിൻ ഇന്റർനാഷണൽ ഫിലിം ഫെസ്റ്റിവലിന്റെ ഉദ്ഘാടന ചിത്രമായി ഈ ചിത്രം തെരഞ്ഞെടുക്കപ്പെട്ടിട്ടുണ്ട്. ഈ ചിത്രം പുറത്തിറങ്ങുന്നതിനു മുൻപു തന്നെ വിമാനത്താവള സുരക്ഷാ പരിശോധനയിലും, ഇന്ത്യൻ രാഷ്ട്രീയത്തിൽ ഏറെ വിവാദങ്ങൾ സൃഷ്ടിച്ചിട്ടുണ്ട്. 
## കഥാപാത്രങ്ങളും അഭിനേതാക്കളും

## പുരസ്കാരങ്ങൾ

## ഗാനങ്ങൾ

## അവലംബം

## പുറമെ നിന്നുള്ള കണ്ണികൾ
* Official site (includes trailer) 
* 
* 

വർഗ്ഗം:2010-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:കരൺ ജോഹർ സംവിധാനം ചെയ്ത ചലച്ചിത്രങ്ങൾ‎
സെർജി ബുബ്ക

ഒരു യുക്രെയിൻ പോൾ വോൾട്ട് കളിക്കാരനാണ്‌ **സെർജി ബുബ്ക**'(ഡിസംബർ 4 1963).  നിരവധി തവണ ലോകത്തെ മികച്ച താരമായി  തെരഞ്ഞെടുക്കപ്പെട്ട ഇദ്ദേഹം 1991-ൽ തകരുന്നതു വരെ സോവിയറ്റ് യൂനിയനെ ആയിരുന്നു പ്രതിനിധീകരിച്ചിരുന്നത്. 

ആറു തവണ തുടർച്ചയായി ഐ.എ.എ.എഫ്. ലോക ചാമ്പ്യൻഷിപ്പിൽ സമ്മാനം കരസ്ഥമാക്കിയിട്ടുള്ള ബുബ്ക, ഒരു ഒളിമ്പിക്സ് സ്വർണ്ണ മെഡൽ സ്വർണ്ണം നേടിയിട്ടുണ്ട്. ഇദ്ദേഹം പുരുഷന്മാരുടെ പോൾവോൾട്ടിലെ ലോക റെക്കോർഡ്  35 തവണ തിരുത്തിക്കുറിച്ചിട്ടുണ്ട്. 6 മീറ്റർ കടന്ന ആദ്യ പോൾ വോൾട്ട് താരവും, 2009 മാർച്ചിലെ കണക്കുകൾ പ്രകാരം 6.10 മീറ്റർ കടന്ന ലോകത്തിലെ തന്നെ ഏക പോൾവോൾട്ട് താ‍രവും ബുബ്കയാണ്.
## അവലംബം

## പുറമെ നിന്നുള്ള കണ്ണികൾ

* Sergey Bubka's Official Site 
* 
* Magazine article tracing Bubka's career 
* A small video with the highlights of Bubka's career 
* http://www.neovault.com/articles_bubka_speaks.asp 
* Masters T&F Pole Vault All-Time Rankings 

വർഗ്ഗം:1963-ൽ ജനിച്ചവർ

വർഗ്ഗം:ഡിസംബർ 4-ന് ജനിച്ചവർ

വർഗ്ഗം:പോൾ വോൾട്ട് താരങ്ങൾ
വർഗ്ഗം:യുക്രെയിൻ കായികതാരങ്ങൾ
വർഗ്ഗം:ട്രാക്ക് ആൻഡ് ഫീൽഡ് കായികതാരങ്ങൾ
യിൽമെസ് ഗുണെ

തുർക്കിയിലെ ഒരു  ചലച്ചിത്ര സംവിധായകനായിരുന്നു **യിൽ‌മെസ് ഗുണ**(ഏപ്രിൽ 1 1937 &ndash; സെപ്റ്റംബർ 9 1984)‍. സംവിധാനത്തിനു പുറമേ, ജനപ്രീതി നേടിയ അറുപതിലധികം ആക്ഷൻ ചിത്രങ്ങളിൽ ഇദ്ദേഹം അഭിനയിക്കുകയും ചെയ്തിട്ടുണ്ട്. അവയിൽ ഇരുപതെണ്ണത്തിന് തിരക്കഥയെഴുതി. സെയ്യിറ്റ് ഹാൻ (1968) ആയിരുന്നു ആദ്യചിത്രം. 1970-ലെ ഹോപ് തുർക്കിയിൽ നിർമ്മിക്കപ്പെട്ട എക്കാലത്തെയും മഹത്തായ ചിത്രമായി കണക്കാക്കപ്പെടുന്നു. 1971 ൽ തുർക്കിയിൽ പട്ടാള വിപ്ലവം നടന്നതോടെ രാഷ്ട്രീയ വീക്ഷണത്തിന്റെ പേരിൽ തടവറയിലായി. കൊലക്കുറ്റമാരോപിച്ച് പത്തൊമ്പതു വർഷത്തെ തടവ് ഗുനെക്ക് നല്കി. തടവറയിൽ കിടന്ന് ഗുനെ മൂന്നു ചിത്രങ്ങൾ സംവിധാനം ചെയ്തു. മറ്റൊരാളിന് നിർേദശങ്ങൾ നൽകിക്കൊണ്ടായിരുന്നു ഇത്. ദ ഹെർഡ് (79), ദ എനിമി (82) എന്നിവ സെക്കി ഉക്ടനും യോൾ (ദവേ-1982) സെരിഫ് ഗോരനും അദ്ദേഹത്തിനുവേണ്ടി സംവിധായക ജോലി നിർവഹിച്ചു. രാജ്യഭ്രഷ്ടനായി ഫ്രാൻസിലെത്തിയ ഗുനെ `യോളി'ന്റെ എഡിറ്റിങ് നിർവഹിച്ചു. 1983 ലെ കാൻ ചലച്ചിത്രോത്സവത്തിൽ കോസ്റ്റഗവ്‌രാസിന്റെ മിസ്സിങി നൊടൊപ്പം മികച്ച ചിത്രത്തിനുള്ള ഗോൾഡൻ പാം യോൾ പങ്കിട്ടു. അവസാന ചിത്രമായ ദവാൾ (1983) ഫ്രാൻസിൽ ചിത്രീകരിച്ചു. 84 ൽ ഫ്രാൻസിൽ അന്തരിച്ചു.
## പ്രധാന ചിത്രങ്ങൾ
*ദ എലിജി (71)
*ദ സോറോ (71)
*ദ ഡെസ്പറേറ്റ് വൺസ് (71)
*ദ ഫാദർ (71)
*ദ ഫ്രെൻഡ് (74)
*ദ ഹെർഡ് (79)
*ദ എനിമി (82) 
*യോൾ(82)
## അവലംബം


വർഗ്ഗം:1937-ൽ ജനിച്ചവർ
വർഗ്ഗം: 1984-ൽ മരിച്ചവർ
വർഗ്ഗം:ഏപ്രിൽ 1-ന് ജനിച്ചവർ
വർഗ്ഗം:സെപ്റ്റംബർ 9-ന് മരിച്ചവർ

വർഗ്ഗം:ചലച്ചിത്രസംവിധായകർ
പൂനെ ബോംബ് സ്ഫോടനം 2010

2010 ഫെബ്രുവരി 13-ന്‌ ശനിയാഴ്ച വൈകീട്ട് ഇന്ത്യൻ സമയം 7.15-ഓടെ പൂനെയിലെ ജർമ്മൻ ബേക്കറിയിൽ ബോംബ് സ്ഫോടനമുണ്ടായി. ഈ സ്ഫോടനത്തിൽ 1 വിദേശിയടക്കം 11 പേർ കൊല്ലപ്പെടുകയും അറുപതിലധികം പേർക്ക് പരിക്കേൽക്കുകയും ചെയ്തു.2008 നവംബറിൽ മുംബൈയിലുണ്ടായ ഭീകരാക്രമണത്തിനു ശേഷം ഇന്ത്യയിലുണ്ടായ വലിയ ഭീകരാക്രമണമാണിത്. പൂനെയിലെ ഓഷോ ആശ്രമത്തിനും ജൂതകേന്ദ്രത്തിനും വളരെ അടുത്താണ്‌ സ്ഫോടനം നടന്ന ജർമ്മൻ ബേക്കറി. വിദേശികളടക്കം നിരവധി പേർ ബേക്കറിയിലും പരിസരപ്രദേശങ്ങളിലും ഉണ്ടായിരുന്നു.
## അവലംബം

വർഗ്ഗം:2010-ലെ ഭീകരാക്രമണങ്ങൾ

വർഗ്ഗം:ഇന്ത്യയിൽ നടന്ന ഭീകരാക്രമണങ്ങൾ
ഗ്രാമം

മനുഷ്യ സമൂഹം ഒരുമിച്ചു താമസിക്കുന്ന പ്രദേശമാണു **ഗ്രാമം**. ഗ്രാമത്തിലെ ജനസംഖ്യ ഏകദേശം നൂറുമുതൽ ഏതാനും ആയിരങ്ങൾ വരെ ആവാം (ചിലപ്പോൾ പതിനായിരത്തോളം).
ചരിത്രം പരിശോധിക്കുകയാണെങ്കിൽ ഗ്രാമം എന്നത് കൃഷിയുമായി ബന്ധപ്പെട്ട സാമുദായിക കൂട്ടായ്മകൾ  ആയിരുന്നു എന്ന് കാണാം. മിക്ക സംസ്കാരങ്ങളിലും നാഗരികതയുടെ ഉദ്ഭവം ഗ്രാമങ്ങളിലായിരുന്നു. വ്യവസായ വിപ്ലവത്തിന്റെ ഫലമായി ധാരാളം ആളുകൾ വ്യവസായങ്ങളുണ്ടായിരുന്ന ഗ്രാമങ്ങളിലേക്ക്  ആകർഷിക്കപ്പെടുകയും ആ ഗ്രാമങ്ങൾ പട്ടണങ്ങളായി മാറുകയും ചെയ്ത വസ്തുതകൾ ചരിത്രത്തിലെങ്ങും കാണാൻസാധിക്കും.

## പരമ്പരാഗത ഗ്രാമങ്ങൾ
വിവിധ തരത്തിലുള്ള ഗ്രാമങ്ങൾ നിലനിൽക്കുന്നുണ്ടെങ്കിലും ഒരു സാധാരണ ഗ്രാമം ചെറുതും ഏതാണ്ട് 3 മുതൽ 30 വരെ കുടുംബങ്ങൾ വസിക്കുന്നവയും ആകുന്നു. ഇത്തരം ഗ്രാമങ്ങളിൽ  വീടുകൾ സാധാരണയായി അടുത്തടുത്തായി സ്ഥിതി ചെയ്യുന്നു. ഇത് ഒരു സമൂഹം എന്നതിന്റെ ഭാഗമായും പ്രതിരോധപരമായ കാരണങ്ങളാലും ആയിരുന്നു. വീടുകളുടെ പരിസര പ്രദേശങ്ങൾ കാർഷിക വൃത്തിക്ക് ഉപയോഗിച്ചു പോരുകയും ചെയ്യുകയായിരുന്നു പതിവ്.
എന്നാൽ ഇന്ന്  കേരളത്തിൽ പൊതുവെ ഗ്രാമം എന്ന സങ്കല്പം അപ്രത്യക്ഷമായിക്കൊണ്ടിരിക്കുന്നു. അതിവേഗത്തിൽ നഗരവൽക്കരണം നടക്കുന്ന ഒരു പ്രദേശമായി കേരളം മാറിയിട്ടുണ്ട്. എങ്കിലും ചില വിദൂര മേഖലകളിൽ പ്രത്യേകിച്ച്  ആദിവാസി മേഖലകളിൽ ഗ്രാമ സംസ്ക്കാരം ഇപ്പോഴും നിലനിൽക്കുന്നു.

## നമ്പൂതിരി ഗ്രാമം
കേരളത്തിലെ ബ്രാഹ്മണരായ നമ്പൂതിരിമാർ 64 ഗ്രാമങ്ങളിലായിട്ടാണ് താമസിക്കുന്നത്. പെരിഞ്ചെല്ലൂർ, കരിക്കാട്, ശുകപുരം, പന്നിയൂർ, പെരുമനം, ഇരിഞ്ഞാലക്കുട, തൃശ്ശൂർ, തുടങ്ങിയവ പ്രസിദ്ധം.
കൊടിത്തൂവ

കേരളത്തിലുടനീളം നൈസർഗ്ഗികമായി കാണപ്പെടുന്ന ഒരു നിത്യഹരിത ഔഷധിയാണ്‌ **കൊടുത്തൂവ** അഥവാ **കൊടിത്തൂവ** (ശാസ്ത്രീയനാമം: *Tragia* *involucrata*, common name = climbing nettle*,* ആയുർവേദം- "ദുസ്പർശ"). ഇതിനെ **കൊടുത്ത** എന്നും പറയാറുണ്ടു്. ഇത് തൊട്ടാൽ ചൊറിച്ചിൽ ഉണ്ടാക്കുന്നതിനാൽ **ചൊറിയണം** എന്നും **കടിത്തുമ്പ** എന്നും അറിയപ്പെടുന്നു. ചില പ്രദേശങ്ങളിൽ തുമ്പ എന്നും ഈ ചെടിയെ വിളിക്കാറുണ്ടു്. എന്നാൽ തുമ്പ എന്ന പേരിൽ വേറൊരു ചെടിയുമുണ്ട്.

## രൂപവിവരണം
പടരുന്നുവളരുന്ന ഒരു നിത്യ ഹരിത ഓഷധിയാണ്. ചുറ്റിക്കയറുന്ന ഒന്നോ അതിൽകൂടുതലോ ശാഖകളുണ്ടാവും.

## രസാദി ഗുണങ്ങൾ
രസം			:കടു, തിക്തം, മധുരം, കഷായം

ഗുണം		:ലഘു, സ്നിഗ്ധം

വീര്യം			:ശീതം

വിപാകം		:കടു

## ഔഷധയോഗ്യ ഭാഗം
വേര്, സമൂലം

## ചിത്രശാല

പ്രമാണം:Tragia involucrata - കടിത്തുമ്പ.JPG|കടിത്തുമ്പ
പ്രമാണം:Tragia involucrata11.JPG|at Thrissur, Kerala
പ്രമാണം:Koduthoova.jpg|കൊടുത്തൂവ വേരു, കേരളം
പ്രമാണം:Catterpillar On Leaf.jpg|കൊടിത്തൂവ ഇലയിലെ ശലഭ പുഴു


## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
തൊക്കിലങ്ങാടി

കൂത്തുപറമ്പിന്റെ തൊട്ടടുത്തുള്ള കവലയാണു **തൊക്കിലങ്ങാടി**. കൂത്തുപറമ്പിൽ നിന്ന് വരുന്ന റോഡ് രണ്ടായി വിഭജിച്ച് കുടകിലേക്കും വയനാടിലേക്കും പോകുന്നത് ഇവിടെ വെച്ചാണ്‌. ഈ പ്രത്യേകത കാരണം തൊക്കിലങ്ങാടിയെ മിക്ക പ്രാദേശിക ഭൂപടങ്ങളിലും ഉൾപ്പെടുത്താറുണ്ട്.

## പ്രധാന സ്ഥാപനങ്ങൾ
* നിർമ്മലഗിരി കോളേജ്
* കൂത്തുപറമ്പ് ഹൈ സ്കൂൾ‍
* ക്രിസ്തുരാജ ഹോസ്പിറ്റൽ
* ക്രിസ്തുരാജ നഴ്സിങ് ഹോം
* കോ ഓപ്പറേറ്റിവ് ബേങ്ക്

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഓഗ്

സ്വതന്ത്രവും തുറന്ന മാനദണ്ഡത്തോടെയുമുള്ള കണ്ടെയ്നർ ഫോർമാറ്റാണ് **ഓഗ്**. Xiph.Org (ഉച്ചാരണം: ziff.org) ഫൗണ്ടേഷനാണ് ഇതിനെ പരിപാലിക്കുന്നത്. ഇത് ഏതെങ്കിലും പേറ്റന്റ് വഴി നിയന്ത്രിക്കപ്പെട്ടതല്ലെന്നും, ഉയർന്ന ഗുണമേന്മയുള്ള ഡിജിറ്റൽ മൾട്ടിമീഡിയയുടെ കാര്യക്ഷമതയോടെയുള്ള സ്ട്രീമിങ്ങിനു വേണ്ടി സൃഷ്ടിക്കപ്പെട്ടതാണ് ഇതെന്നും ഇതിന്റെ നിർമ്മാതക്കൾ അവകാശപ്പെടുന്നു. കമ്പ്യൂട്ടർ ഗെയിമായ നെട്രെക്കിൽ നിന്നുള്ള "ഓഗിംഗ്" എന്ന പദപ്രയോഗത്തിൽ നിന്നാണ് ഇതിന്റെ പേര് ഉരുത്തിരിഞ്ഞത്. 

വ്യത്യസ്ത സ്വതന്ത്ര/ഓപ്പൺ സോഴ്സ് ഓഡിയോ, വീഡിയോ, ടെക്സ്റ്റ്, മെറ്റാഡേറ്റ കോഡെക്കുകളെ ഒരുമിച്ചു ചേർത്തുള്ള ഫയൽ ഫോർമാറ്റിനെ "ഓഗ്" എന്ന് വിളിക്കുന്നു.

ഓഗ് മൾട്ടിമീഡിയ ഫ്രെയിംവർക്കിൽ വീഡിയോകൾക്ക് തിയോറ (Theora) ഉപയോഗിക്കപ്പെടുന്നു, സംഗീതങ്ങൾക്കനുയോജ്യമായ വോർബിസ് ആണ് കൂടുതലും ഓഡിയോകൾക്ക് ഉപയോഗിക്കുന്നത്. മനുഷ്യ സംഭാഷണങ്ങളെ കമ്പ്രസ്സ് ചെയ്യുന്ന കൊഡെക്കായ സ്പീക്സ് (Speex), നഷ്ടരഹിത ഓഡിയോ കോഡെക്കായ ഫ്ലാക്ക് (FLAC), OggPCM തുടങ്ങിയവയും ഓഡിയോകൾക്ക് ഉപയോഗിക്കപ്പെടുന്നു. ഇന്റെർനെറ്റ് എൻജിനീയറിങ് ടാസ്ക് ഫോഴ്സിന്റെ ഓഡിയോ സ്റ്റാൻഡേർഡ് ആയ ഓപ്പസും ഓഗ് കണ്ടെയ്നർ ഫോർമാറ്റാണ് ഉപയോഗിക്കുന്നത്.

2007-ന് മുമ്പ്, ഓഗ് കണ്ടെയ്‌നർ ഫോർമാറ്റ് ഉപയോഗിക്കുന്ന എല്ലാ ഫയലുകൾക്കും .ogg ഫയൽനാമം വിപുലീകരണം ഉപയോഗിച്ചിരുന്നു. 2007 മുതൽ, ഓഗ് വോർബിസ് ഓഡിയോ ഫയലുകൾക്കായി മാത്രം .ogg ഉപയോഗിക്കണമെന്ന് Xiph.Org ഫൗണ്ടേഷൻ ശുപാർശ ചെയ്യുന്നു. Xiph.Org ഫൗണ്ടേഷൻ, ഓഡിയോ മാത്രമുള്ള ഫയലുകൾക്കുള്ള .oga, ശബ്‌ദമുള്ളതോ ഇല്ലാത്തതോ ആയ വീഡിയോയ്‌ക്കുള്ള .ogv (തിയോറ ഉൾപ്പെടെ), മൾട്ടിപ്ലക്‌സ്ഡ് ഓഗ് ചെയ്‌തവയ്‌ക്കായി .ogx എന്നിങ്ങനെയുള്ള വ്യത്യസ്ത തരം ഉള്ളടക്കങ്ങളെ വിവരിക്കുന്നതിന് പുതിയൊരു കൂട്ടം ഫയൽ എക്സ്റ്റക്ഷനുകളും, മീഡിയ ടൈപ്പുകളും സൃഷ്‌ടിക്കാൻ തീരുമാനിച്ചു.

## അവലംബം
വർഗ്ഗം:കമ്പ്യൂട്ടർ ഫയൽ തരങ്ങൾ
ഫൈവ് പോയന്റ് സംവൺ - വാട്ട് നോട്ട് ടു ഡു അറ്റ് ഐഐടി

ചേതൻ ഭഗതിന്റെ ആദ്യ നോവലാണു് **ഫൈവ് പോയന്റ് സംവൺ- വാട്ട് നോട്ട് ടു ഡു അറ്റ് ഐഐടി**‍. 2004ഇൽ ഇറങ്ങിയ ഇത് ഇന്ത്യയിൽ ഏറ്റവും കൂടുതൽ വില്പനയുള്ള നോവലുകളിൽ ഒന്നാണു്

## കഥാ തന്തു
1991 മുതൽ 1995 വരെ ഉള്ള കാലഘട്ടത്തിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി, ഡെൽഹിയിൽ നടക്കുന്നതാണു ഈ കഥ. ഹരികുമാർ (കഥാകാരൻ), റയാൻ ഒബറോയ്, അലോക് ഗുപ്ത എന്നിവരാണു മുഖ്യ കഥാപാത്രങ്ങൾ. ഐ ഐ ടിയിലെ ഗ്രേഡിങ് സമ്പ്രദായവുമായ് യോജിക്കാൻ പറ്റാതെ ഇവർ കാണിച്ചു കൂട്ടുന്ന വിക്രിയകൾ ഈ നോവലിൽ മനോഹരമായ് അവതരിപ്പിച്ചിരിക്കുന്നു.
## ചലച്ചിത്രാവിഷ്ക്കാരം
2009 ൽ, വിധു വിനോദ് ചോപ്ര നിർമ്മിച്ച് രാജ്കുമാർ ഹിറാനി സംവിധാനം ചെയ്ത *[[3 ഇഡിയറ്റ്സ്]]* എന്ന ചലച്ചിത്രം ഈ നോവലിനെ ആസ്പദമാക്കിയുള്ളതായിരുന്നു.അഭിജാത് ജോഷി തിരക്കഥ രചിച്ച ഈ ചിത്രത്തിൽ അമീർഖാൻ, കരീനാ കപൂർ,ആർ. മാധവൻ, ശർമൻ ജോഷി, ബൊമൻ ഇറാനി, ഓമി വൈദ്യ എന്നിവർ പ്രധാന കഥാപാത്രങ്ങളെ അവതരിപ്പിച്ചു. ഒട്ടനവധി ദേശീയ, അന്തർദേശീയ പുരസ്കാര നിർണ്ണയ സമിതികളിൽ നിന്നായി നാൽപതോളം പുരസ്കാരങ്ങൾ ഈ ചലച്ചിത്രം കരസ്ഥമാക്കി.വരുമാന ലഭ്യതയിൽ ഒട്ടനവധി ബോക്സ് ഓഫീസ് റിക്കാർഡുകൾ തകർത്ത ഈ ചിത്രം 2013 ഓഗസ്റ്റിലെ കണക്കനുസരിച്ച്, ഏറ്റവും കൂടുതൽ മൊത്ത വരുമാനം കരസ്ഥമാക്കിയ രണ്ടാമത്തെ ഇന്ത്യൻ ചലച്ചിത്രമാണ്.

## കുറിപ്പുകൾ
ക.  കഥാകാരനായ ചേതൻ ഭഗത്, ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി വിദ്യാർത്ഥിയായിരുന്നു.
## അവലംബം


വർഗ്ഗം:ഇന്ത്യൻ നോവലുകൾ
വർഗ്ഗം:2004-ൽ പുറത്തിറങ്ങിയ നോവലുകൾ
വർഗ്ഗം:ഇംഗ്ലീഷ് നോവലുകൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
ഫൈ
ചമയം (ചലച്ചിത്രം)

അമരത്തിന് ശേഷം കടലിന്റെ പശ്ചാത്തലത്തിൽ നാടകം ജീവവായുവായ എസ്തപ്പാനാശാന്റെയും ആന്റോയുടേയും കഥപറയുന്ന ഭരതൻ-ജോൺപോൾ കൂട്ടുകെട്ടിൽ ഉണ്ടായ ചിത്രമാണ് ***ചമയം***. മുരളി, മനോജ് കെ. ജയൻ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു. കൈതപ്രം-ജോൺസൻ കൂട്ടുകെട്ടിലുണ്ടായ മലയാളത്തിലെ എക്കാലത്തേയും നിത്യഹരിത ഗാനങ്ങൾ ഉൾപെടുന്നു എന്നതാണ്‌ മറ്റൊരു സവിശേഷത. ഭരതൻ സംവിധാനം ചെയ്‌ത ഈ ചിത്രം 1993-ൽ പുറത്തിറങ്ങി. സെവൻ ആർട്ട്സ് ഇന്റർനാഷണൽ ലിമിറ്റഡ് നിർമ്മാണം, വിതരണം എന്നിവ നിർവ്വഹിച്ചിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് ജോൺ പോൾ ആണ്.

## അഭിനേതാക്കൾ
* മുരളി – എസ്തപ്പാനാശാൻ
* മനോജ് കെ. ജയൻ – ആന്റോ
* സായി കുമാർ – ചാർലി
* മേഘനാ‍ഥൻ – രഘു
* വി. കെ. ശ്രീരാമൻ – ഫാദർ ഗബ്രിയേൽ
* അഗസ്റ്റിൻ – പാപ്പി
* സിതാര – ലിസ
* രഞ്ജിത – അമ്മു
* പ്രിയങ്ക – പൊന്നു

## സംഗീതം
ഗാനരചന കൈതപ്രം ദാമോദരൻ നമ്പൂതിരി, ഗാനങ്ങൾക്ക് സംഗീതം പകർന്നത് ജോൺസൻ.
; ഗാനങ്ങൾ
# അന്തിക്കടപുറത്തൊരോല കുടയെടുത്ത് – എം. ജി. ശ്രീകുമാർ, ജോളി എബ്രഹാം
# രാജ ഹംസമേ – കെ. എസ്. ചിത്ര
# രാഗദേവനും നാദകന്യയും – എം. ജി. ശ്രീകുമാർ, കെ. എസ്. ചിത്ര

## അണിയറ പ്രവർത്തകർ
* ഛായാഗ്രഹണം: ദിനേശ് ബാബു 
* ചിത്രസം‌യോജനം: ബി. ലെനിൻ, വി. ടി. വിജയൻ 
* കല: ശശി പെരുമാനൂർ 
* നൃത്തം: കുമാർ 
* സംഘട്ടനം: മലേഷ്യ ഭാസ്കർ 
* ചമയം: മണി 
* വസ്ത്രാലങ്കാരം: വജ്രമണി 
* ലാബ്: ജെമിനി കളർ ലാബ് 
* എഫക്റ്റ്സ്: മുരുഗേഷ് 
* പ്രോഡക്ഷൻ എക്സിക്യൂട്ടീവ്: ജി. ഡി. വിജയകുമാർ 
* പ്രൊഡക്ഷൻ കണ്ട്രോളർ: സിത്തു പനയ്ക്കൽ 
* പി.ആർ.ഒ.: സെവൻ ആർട്ട്സ് ഇന്റർനാഷണൽ ലിമിറ്റഡ്

## പുറത്തേക്കുള്ള കണ്ണികൾ
* 
* ''ചമയം''  – മലയാളസംഗീതം.ഇൻഫോ

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
ബോയ് ഫ്രണ്ട് (2005)

അമ്മയുടേയും മകന്റേയും ബന്ധത്തിന്റെ തീവ്രത വ്യക്തമാക്കുന്ന ഒരു മലയാളചലച്ചിത്രമാണ് ***ബോയ് ഫ്രണ്ട്***. ലക്ഷ്മി ഗോപാലസ്വാമിയും മണിക്കുട്ടനും‍ അമ്മയുടേയും മകന്റേയും വേഷം കൈകാര്യം ചെയ്തിരിക്കുന്നു. യേശുദാസ് പാടി അഭിനയിച്ചിരിക്കുന്നു എന്ന പ്രത്യേകതയും ഈ ചലച്ചിത്രത്തിനുണ്ട്. ഹരികൃഷ്ണ പ്രൊഡക്ഷൻസിന്റെ ബാനറിൽ വിദ്യാസാഗർ നിർമ്മിച്ച് വിനയൻ സംവിധാനം നിർവ്വഹിച്ച ഈ ചിത്രം. 2005-ൽ  സിനിമാ പ്രദർശനശാലകളിൽ എത്തി. സിനിമാ കമ്പനി റിലീസ് പ്രേക്ഷകർക്ക് വിതരണം ചെയ്തിരിക്കുന്നു. വിനയൻ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവ നിർവ്വഹിച്ചത് ജെ. പള്ളാശ്ശേരി ആണ്.    പൂവച്ചൽ ഖാദർ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:കൈതപ്രം ദാമോദരൻ നമ്പൂതിരി
*ഈണം:  എം. ജയചന്ദ്രൻ.
*വിപണനം: മനോരമ മ്യൂസിക്കൽസ് 

## അണിയറ പ്രവർത്തകർ
* ഛായാഗ്രഹണം: ജിബു ജേക്കബ് 
* ചിത്രസം‌യോജനം: ജി. മുരളി 
* കല: മനോജ് ആലപ്പുഴ 
* നൃത്തം: ശാന്തിപ്രസന്ന 
* സംഘട്ടനം: മാഫിയ ശശി 
* ചമയം: പട്ടണം ഷാ 
* ടൈറ്റിൽ‌സ്: അജിത്ത് വി. ശങ്കർ 
* എഫക്റ്റ്സ്: മുരുകേഷ്
## അവലംബം

## പുറത്തേക്കുള്ള കണ്ണികൾ
* 
* ''ബോയ് ഫ്രണ്ട്''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
മയൂഖം (ചലച്ചിത്രം)

2005-ൽ പുറത്തിറങ്ങിയ ഒരു മലയാളചലച്ചിത്രമാണ് ***മയൂഖം***. സൈജു കുറുപ്പ്, മംമ്ത മോഹൻദാസ് എന്നീ പുതുമുഖങ്ങളെ പ്രധാന വേഷങ്ങളിലവതരിപ്പിച്ച് ഹരിഹരൻ അണിയിച്ചൊരുക്കിയ ഈ ചലച്ചിത്രം തൊഴിൽ രഹിതനായ ഉണ്ണികേശവനും മാറാരോഗിയായ ഇന്ദിരയും തമ്മിലുള്ള തീവ്ര സ്നേഹത്തിന്റെ കഥ പറയുന്നു.

കെ.ആർ.ജി. പ്രൊഡക്ഷൻസിന്റെ ബാനറിൽ ആർ. ശാന്ത നിർമ്മിച്ച ഈ ചിത്രം കെ.ആർ.ജി. റിലീസ് വിതരണം ചെയ്തിരിക്കുന്നു. ഹരിഹരൻ തന്നെയാണ് കഥ, തിരക്കഥ, സംഭാഷണം എന്നിവയും നിർവ്വഹിച്ചത്.

## അഭിനേതാക്കൾ
* സൈജു കുറുപ്പ് – ഉണ്ണികേശവൻ
* മംമ്ത മോഹൻദാസ് – ഇന്ദിര
* നെടുമുടി വേണു
* സായികുമാർ
* ജഗതി ശ്രീകുമാർ
* കലാഭവൻ മണി
* വിനീത്
* ഇന്ദ്രൻസ്

## സംഗീതം
ഗാനങ്ങൾ മങ്കൊമ്പ് ഗോപാലകൃഷ്ണൻ, ഹരിഹരൻ എന്നിവർ രചിച്ചിരിക്കുന്നു. സംഗീതസംവിധാനം നിർവ്വഹിച്ചത് രവി ബോംബെ. ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# കാറ്റിന് സുഖന്ധമാണിഷ്ടം – കെ. ജെ. യേശുദാസ് (രചന– ഹരിഹരൻ)
# ചുവരില്ലതെ ചായങളില്ലാതെ – പി. ജയചന്ദ്രൻ (രചന– ഹരിഹരൻ)
# ഈ പുഴയും – കെ. എസ്. ചിത്ര
# ഈ പുഴയും – ചന്ദ്രശേഖർ
# ഭഗവതി കാവിൽ വെച്ചോ – എം. ജി. ശ്രീകുമാർ
# ത്യാഗേഹ കൃത്യ – വിജിത
# ധനുമാസ പുലരി – സുജാത മോഹൻ

## അണിയറ പ്രവർത്തകർ
* ഛായാഗ്രഹണം: രാമചന്ദ്രബാബു 
* ചിത്രസം‌യോജനം: ബി. ലെനിൻ, വി. ടി. വിജയൻ 
* കല: നാഥൻ മണ്ണൂർ 
* സംഘട്ടനം: താഗരാജൻ 
* ചമയം: പി. മണി 
* ലാബ്: ജെമിനി കളർ ലാബ് 
* എഫക്റ്റ്സ്: മുരുഗേഷ് 
* പ്രൊഡക്ഷൻ എക്സിക്യൂട്ടീവ്: എൻ. വിജയകുമാർ
* അസോസിയേറ്റ് ഡയറക്ടർ -ഉണ്ണിനാരായണൻ 
* അസിസ്റ്റന്റ് ഡയറക്ടർസ് -ഹരീഷ് കോട്ടൂർ, ഉണ്ണികൃഷ്ണൻ പെരുമണ്ണ 

## പുറത്തേക്കുള്ള കണ്ണികൾ
* 
* ''മയൂഖം''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹരിഹരൻ കഥയെഴുതിയ ചലച്ചിത്രങ്ങൾ
വർഗ്ഗം:ഹരിഹരൻ തിരക്കഥയെഴുതിയ ചലച്ചിത്രങ്ങൾ
വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ
വർഗ്ഗം:ബോംബെ രവി സംഗീതം പകർന്ന ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
അയവെട്ടൽ

കന്നുകാലികൾ ഒരിക്കൽ കഴിച്ച ആഹാര പദാർത്ഥങ്ങളെ വീണ്ടും വായിലേക്കു തിരിച്ചെടുത്ത് ദഹിപ്പിക്കുന്ന പ്രക്രിയയാണ് **അയവെട്ടൽ**.

കന്നുകാലികളുടെ ആമാശയത്തിനു നാലറകളുണ്ട്. അതിൽ മൊത്തം ആമാശയത്തിന്റെ എൺപതുശതമാനം വലിപ്പം വരുന്ന റൂമൻ എന്ന ഒന്നാമത്തെ അറ ഭക്ഷ്യ വസ്തുക്കളുടെ ഒരു സംഭരണിയാണ്. അവിടെ ശേഖരിക്കപ്പെടുന്ന ഭക്ഷണം ജലവുമായി ചേർന്നു മയപ്പെടുന്നു. റൂമനിൽ സ്ഥിരമായുള്ള ഏകകോശ സസ്യജീവാണുക്കളുടെ പ്രവർത്തന ഫലമായി കുറഞ്ഞതോതിലുള്ള പുളിപ്പ് അവിടെ നടക്കുന്നു. ഇങ്ങനെ മയപ്പെട്ട നാരുകൾക്ക് കൂടുതൽ പ്രാതിനിധ്യമുള്ള ആഹാരസാധനം വായിലേക്കു വീണ്ടെടുത്ത് ചവച്ചരച്ച് ഉമിനീരുമായി കൂട്ടിക്കലർത്തി ആമാശയത്തിൻറെ മൂന്നാമത്തെ അറയായ ഒമേസത്തിലേക്കു തിരിച്ച് വിടുന്നു. 

തേനീച്ചക്കൂടുപൊലെ ഖണ്ഡങ്ങളുള്ള ആമാശയത്തിൻറെ രണ്ടാമത്തെ അടുക്കിലാണ്‌ വായിലേക്കു പറഞ്ഞയക്കാനുള്ള ഉരുളകൾ രൂപം കൊള്ളുന്നത്. പചനേന്ദ്രിയസ്രവങ്ങൾ പങ്കെടുക്കാത്ത ഇത്തരം പ്രവർത്തനം താരതമ്യേന കടുപ്പമുള്ള സെല്ലുലോസിനെ ദഹിപ്പിക്കാൻ സഹായിക്കുന്നു. ഇതിനു സൂക്ഷ്മാണുക്കളുടെ സഹായവുമുണ്ട്.
മജുലി

thumb|മജുലി
ഇന്ത്യയിലെ ഏറ്റവും വലിയ നദീജന്യ ദ്വീപാണ്‌ **മജുലി**. അസമിൽ ബ്രഹ്മപുത്ര നദിയിലാണ്‌ ഈ ദ്വീപ് സ്ഥിതിചെയ്യുന്നത്. 421.65 ചതുരശ്രകിലോമീറ്റർ വിസ്തീർണ്ണമുള്ള ഈ ദ്വീപിന്റെ വലിപ്പം മണ്ണൊലിപ്പുമൂലം കുറഞ്ഞുകൊണ്ടിരിക്കുന്നു. ദക്ഷിണേഷ്യയിലെ ഏറ്റവും വലിയ ശുദ്ധജല ദ്വീപാണ്‌ മജുലി.
 

## അവലംബം
മാതൃഭൂമി ഹരിശ്രീ 2008 ഡിസംബർ 20
## പുറത്തേക്കുള്ള കണ്ണികൾ
* മജുലി- ബ്രഹ്മപുത്രയുടെ മകൾ

വർഗ്ഗം:ആസാമിലെ ദ്വീപുകൾ
വർഗ്ഗം:ഇന്ത്യയിലെ നദീജന്യ ദ്വീപുകൾ
വർഗ്ഗം:ഇന്ത്യയിലെ ദ്വീപുകൾ
ബെർലിൻ മതിൽ

thumb|right|300px|View in 1986 from the west side of graffiti art on the wall's infamous "death strip"
പശ്ചിമ പൂർ‌വ്വ ജർമ്മനികൾക്കിടയിൽ നിലനിന്നിരുന്നതും പിന്നീട് പൊളിച്ചുനീക്കപ്പെട്ടതുമായ മതിലാണ്‌ ബർലിൻ മതിൽ. 1961 ആഗസ്റ്റ് 13നാണ്‌ ഇതു നിർമ്മിക്കപ്പെട്ടത്.

## നിർമ്മാണത്തിനു പിന്നിൽ
പശ്ചിമ ജർമനി അഥവാ ഫെഡറൽ റിപ്പബ്ലിക് ഓഫ് ജർമ്മനി പാശ്ചാത്യ നിയന്ത്രണത്തിലായിരുന്നു.പൂർ‌വ്വ ജർമ്മനി അഥവാ ജർമ്മൻ ഡെമോക്രാറ്റിക് റിപ്പബ്ലിക് സോവിയറ്റ് നിയന്ത്രണത്തിലും. സമ്പൽസമൃദ്ധിയിലും സ്വാതന്ത്ര്യത്തിലും പശ്ചിമജർമ്മനി ഏറെ മുന്നിലായിരുന്നത് ഇരു ജർമനികൾക്കിടയിലും ശീതയുദ്ധത്തിനിടയാക്കി. ഇതുമൂലമുള്ള അഭയാർഥിപ്രവാഹം തടയുന്നതിനായി 1961 ആഗസ്റ്റിൽ പൂർ‌വ്വജർമ്മനിനിയിലെ കമ്യൂണിസ്റ്റ് സർക്കാർ ജർമ്മനികളെ വേർതിരിച്ച് ഒരു മതിൽ തീർക്കുകയുണ്ടായി. ഇതാണ്‌ ബെർലിൻ മതിൽ. 155 കിലോമീറ്റർ നീളമുണ്ടായിരുന്നു ഈ മതിലിന്‌. 116 നിരീക്ഷണ ടവറുകളും ഇരുപതോളം ബങ്കറുകളും ഇതിനുണ്ടായിരുന്നു.

## പതനം
1990 കളിൽ കിഴക്കൻ യൂറോപ്പിൽ കമ്യൂണിസത്തിനുണ്ടായ തളർച്ച ബെർലിൻ മതിലിന്റെ തകർച്ചക്കു കാരണമായി.കമ്യൂണിസ്റ്റ് ഭരണം തകർന്നതുമൂലമുണ്ടായ ജനകീയമുന്നേറ്റത്തെതുടർന്ന് 1989 നവംബർ ഒൻപതിന്‌ ബർലിൻ മതിൽ പൊളിച്ചുനീക്കുകയുണ്ടായി.

## അവലംബം

മാതൃഭൂമി ഹരിശ്രീ 2009 ഡിസംബർ 26

വർഗ്ഗം:ജർമ്മനി
വർഗ്ഗം:ജർമ്മനിയുടെ ചരിത്രം
വർഗ്ഗം:1989
വർഗ്ഗം:1961
വർഗ്ഗം:നവംബർ 9
ഇ.കെ. അബൂബക്കർ മുസ്‌ലിയാർ

ഇ.കെ. അബൂബക്കർ മുസ്ലിയാർ, ഷംസുൽ-ഉലമ, "പണ്ഡിതന്മാരുടെ സൂര്യൻ" എന്ന് അനുയായികളാൽ അറിയപ്പെടുന്നു, ദക്ഷിണേന്ത്യയിലെ കേരളത്തിലെ ഒരു ശാഫിഈ പണ്ഡിതനും സമുദായ നേതാവുമായിരുന്നു, 1957 മുതൽ 1996 വരെ കേരളത്തിലെ പ്രധാന സുന്നി-ശാഫിഈ പണ്ഡിതസഭയായ സമസ്ത-കേരള ജംഇയ്യത്തുൽ ഉലമയുടെ ഇകെ വിഭാഗം ജനറൽ സെക്രട്ടറിയായി പ്രവർത്തിച്ചു.

ഹിജ്‌റ 1333-ൽ (ക്ര.1914) 

കോഴിക്കോടിനടുത്ത് പറമ്പിൽകടവിലെ എഴുത്തച്ഛൻകണ്ടി എന്ന തറവാട്ടിലാണ് ഇ.കെ. ജനിച്ചത്. യമനിൽ നിന്ന് കുടിയേറിപ്പാർത്ത പണ്ഡിത പരമ്പരയിലെ പ്രമുഖ കണ്ണി കോയക്കുട്ടി മുസ്‌ലിയാരാണ് പിതാവ്.

മടവൂർ സി എം അബൂബക്കർ, ഇ .കെ. ഹസൻ മുസ്‌ലിയാർ, കോട്ടുമല അബൂബക്കർ മുസ്‌ലിയാർ,  സയ്യിദ് ഉമറലി ശിഹാബ് തങ്ങൾ, സയ്യിദ് ഹൈദരലി ശിഹാബ് തങ്ങൾ, എ.കെ. അബ്ദുറഹ്മാൻ മുസ്‌ലിയാർ, കെ. ആലിക്കുട്ടി മുസ്‌ലിയാർ തുടങ്ങിയ ബാഖവി, ഫൈസി, ദാരിമി മറ്റും ബിരുദധാരികൾ അദ്ദേഹത്തിന്റെ ശിഷ്യന്മാരായുണ്ട്.

## ജീവിതരേഖ
യമനിൽ വേരുകളുള്ള കോയക്കുട്ടി മുസ്ലിയാരുടെയും ഫാത്തിമ ബീവിയുടേയും മകനായി കോഴിക്കോട് പറമ്പിൽകടവിലെ എഴുത്തച്ഛൻകണ്ടി തറവാട്ടിൽ 1914 ൽ ജനനം. വെല്ലൂർ ബാഖിയാത്തുസ്സാലിഹാത്തിൽ ഉപരിപഠനം നേടിയ അബൂബക്‌ർ മുസ്‌ലിയാർ, പഠനത്തിനു ശേഷം അവിടെതന്നെ അദ്ധ്യാപകനായി ചേർന്നു. 1948 ൽ അനാരോഗ്യം കാരണം വെല്ലൂർ വിടുകയും നാട്ടിൽ തിരിച്ചെത്തി തളിപ്പറമ്പ് ഖുവ്വത്തുൽ ഇസ്ലാം അറബിക് കോളേജ്, പാറക്കടവ് ജുമാമസ്ജിദ് എന്നിവിടങ്ങളിൽ അദ്ധ്യാപകനായി സേവനമനുഷ്ഠിക്കുകയും ചെയ്തു. പട്ടിക്കാട് ജാമിഅഃനൂരിയ്യ അറബിക് കോളേജിന്റെയും നന്തി ദാറുസ്സലാം കോളേജിന്റെയും പ്രിൻസിപ്പലായും അദ്ദേഹം സേവനം ചെയ്തു. ഒരു ബഹുഭാഷാ പണ്ഡിതനായിരുന്നു അബൂബക്‌ർ മുസ്‌ലിയാർക്ക് മലയാളം, ഇംഗ്ലീഷ്, അറബിക്, ഉർദു, തമിഴ്, പാഴ്സി എന്നിവയ്ക്ക് പുറമെ സുറിയാനി ഭാഷയിലും അറിവുണ്ടായിരുന്നു. ആനുകാലികങ്ങളിൽ നിരവധി ലേഖനങ്ങൾ എഴുതിയിട്ടുണ്ട്. ഖാദിയാനിസത്തെ ഖണ്ഡിക്കുന്ന ഗ്രന്ഥവും രിസാലാത്തുൽമാറദീനിയുടെ വ്യാഖ്യാനവും അദ്ദേഹത്തിന്റെ മുഖ്യ രചനകളാണ്‌. ഖാദിയാനികൾ കാഫിറുകൾ (അമുസ്ലിമുകൾ) എന്ന് ആദ്യം ഫത്‌വ (മതവിധി) പ്രഖ്യാപിച്ചത്‌ ഇദ്ദേഹമാണ്. പിന്നീട് ലോകത്തെ ബഹൂഭൂരിപക്ഷ മുസ്ലിംമത പണ്ഡിതരും ഇതേ രീതിയിലുള്ള ഫത്‌വ ഇറക്കുകയുണ്ടായി. ഇക്കാരണത്താൽ പാകിസ്താനിൽനിന്നുള്ള ഖാദിയാനികൾക്ക് ഹജ്ജ്‌ തീർഥാടനത്തിനു അനുമതി അവിടെത്തെ സർക്കാർ നൽക്കാറില്ല.

## കുടുംബം
ഫാത്തിമയാണ്‌ ഭാര്യ. അബ്ദുസ്സലാം, അബ്ദുൽ റഷീദ്, ആയിഷ, ആമിന, ബീവി, നഫീസ, ഹലീമ എന്നിവർ മക്കളാണ്‌. ഇ.കെ ഉമർ മുസ്‌ലിയാർ, ഇ.കെ ഉസ്മാൻ മുസ്‌ലിയാർ, ഇ.കെ അലി മുസ്‌ലിയാർ, ഇ.കെ അഹ്മദ്‌ മുസ്‌ലിയാർ മുറ്റിച്ചൂർ, ഇ.കെ ഹസ്സൻ മുസ്‌ലിയാർ, ഇ.കെ അബ്ദുല്ല മുസ്‌ലിയാർ എന്നിവർ സഹോദരന്മാരും ആമിന, ആയിഷ എന്നിവർ സഹോദരിമാരുമാണ്.

## മരണം
1996 ആഗസ്റ്റ് 19 ന് (ഹിജ്റ വർഷം:1417 റബീഉൽ ആഖിർ 4) സുബ്ഹി വാങ്കിന് ഉത്തരം നൽകി മരണപ്പെട്ടു. കോഴിക്കോട് പുതിയങ്ങാടി വരക്കൽ മഖാമിലാണ് ഖബറടക്കം ചെയ്തത്.

## അവലംബം

വർഗ്ഗം:1914-ൽ ജനിച്ചവർ
വർഗ്ഗം: 1996-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 19-ന് മരിച്ചവർ
വർഗ്ഗം:മുസ്ലീം മത നേതാക്കൾ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:ഇന്ത്യയിലെ സുന്നി മുസ്ലീങ്ങൾ
വർഗ്ഗം:കേരളത്തിലെ സുന്നി-മുസ്ലിം പണ്ഡിതർ
വർഗ്ഗം:ഇന്ത്യയിലെ ഇസ്ലാമികപണ്ഡിതർ
വർഗ്ഗം:ഇ.കെ.വിഭാഗം സമസ്തയുടെ നേതാക്കൾ
ചെങ്കള

കാസർഗോഡ് ജില്ലയിലെ ഒരു ഗ്രാമമാണ്‌ **ചെങ്കള**. ഈ ഗ്രാമം കാസർഗോഡ് നിന്ന് നാലു മൈൽ  കിഴക്കായി സ്ഥിതിചെയ്യുന്നു.
ലഘുചിത്രം|Hudha Masjidh, Bevincha
## ജനസംഖ്യ
2001-ലെ കനേഷുമാരി പ്രകാരം ചെങ്കളയിലെ ജനസംഖ്യ 13888 ആണ്‌. ഇതിൽ 6956 പുരുഷന്മാരും 6932 സ്ത്രീകളുമുൾപ്പെടുന്നു.
## പ്രാന്തപ്രദേശങ്ങളും ഗ്രാമങ്ങളും
*      പൊയിനാച്ചി, ബന്തടുക്ക, ബദിയടുക്ക
*      ബോവിക്കനം, ഇടനീർ, പോവാൽ, മുളിയാർ
*      തെക്കിൾ ഫെറി, കടവിൽ, മുണ്ടക്കായ്, അലൂർ
*      റഹ്മത്ത് നഗർ, ആലമ്പടി, നെല്ലിക്കാട്ട്
*      കാറഡുക്ക, നേക്കർജെെ തൈവളപ്പ്,ഏർമാലം,നാലാമിൽ,സന്തോഷ് നഗർ,

## അവലംബം

കശുവണ്ടി,അടയ്ക്ക,പുകയില എന്നിവയാണ് ഇവിടത്തെ പ്രധാന കൃഷി മാർഗം. 

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ദ ഗ്രേറ്റ് ട്രെയിൻ റോബറി

സിനിമാചരിത്രത്തിലെ ആദ്യ മുഴുനീള കഥാചിത്രമാണ്‌ **ദ ഗ്രേറ്റ് ട്രെയിൻ റോബറി**. തോമസ്‌ ആൽവാ എഡിസന്റെ നിർമ്മാണക്കമ്പനിയിലെ ഛായാഗ്രാഹകനായിരുന്ന എഡ്വിൻ.എസ്‌. പോർട്ടർ ഈ ചിത്രത്തിലൂടെ ചലച്ചിത്രകലയിൽ പുതിയൊരദ്ധ്യായം തുറന്നു. എഡിറ്റിംഗ്‌ ആദ്യമായി ഉപയോഗിക്കപ്പെട്ടത്‌ ഈ ചിത്രത്തിലാണ്. മുമ്പ്‌ എല്ലാ ചിത്രങ്ങളും ഒരു സംഭവത്തെ അതു നടക്കുന്ന യഥാർത്ഥ സമയദൈർഘ്യത്തിലാണു ചിത്രീകരിച്ചിരുന്നത്. ദൃശ്യങ്ങൾ മുറിച്ചുകൊണ്ട്‌ പോർട്ടർ രേഖീയമായ സമയസങ്കൽപം ഒഴിവാക്കി. നാടകീയതയും പരിണാമഗുപ്തിയും കൊണ്ട്‌ ഒരു കഥ അവതരിപ്പിക്കുകയാണ് ഈ സിനിമ.12 മിനിറ്റുള്ള ചിത്രത്തിൽ 20 ഷോട്ടുകളും 40 അഭിനേതാക്കളുമുണ്ടായിരുന്നു.

## കഥാസംഗ്രഹം
1863 ആഗസ്ത് 8 നു ഇംഗ്ലണ്ടിലെ ബക്കിങ്ഹാംഷെയറിൽ ബ്രിഡേഗൊ റയിൽവെ ബ്രിഡ്ജിൽ വെച്ചു നടന്ന അതി ഭീകരമായ ഒരു തീവണ്ടികൊള്ളയെ ആധാരമാക്കിയാണു ഈ സിനിമ നിർമിച്ചിരിക്കുന്നത്
കുറെ കൊള്ളക്കാർ ഒരു തീവണ്ടി കൊള്ളയടിച്ചതിനു ശേഷം കാട്ടിലേക്കു രക്ഷപ്പെടുന്നു.റെയിൽ വേ ജീവനക്കാരന്റെ മകൾ എത്തി അയാളെ രക്ഷിക്കുന്നു.ഒരു സംഘം ആളുകളുമായി അയാൾ കൊള്ളക്കാരെ നെരിട്ട്‌ എല്ലാവരെയും വെടിവെച്ചുകൊല്ലുന്നു.ക്യാമറക്കു നേരെ(കാണികൾക്കും)ചൂണ്ടി നിറയൊഴിക്കുന്ന ഒരു തോക്കിന്റേത് ഈ സിനിമയിലെ പ്രശസ്ത സീനുകളിലൊന്നാണു.

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
ആന്ദ്രേ തർകോവ്സ്കി

സിനിമാ സംവിധായകൻ, എഡിറ്റർ, എഴുത്തുകാരൻ എന്നിങ്ങനെ വ്യത്യസ്ത മേഖലകളിൽ പ്രശസ്തനായ റഷ്യക്കാരനാണ് ആന്ദ്രേ തർകോവ്സ്കി (1932-1986).

## ജീവിത രേഖ
പ്രസിദ്ധ റഷ്യൻ കവിയും വിവർ‌ത്തകനുമായിരുന്ന ആർസെനി തർക്കോവ്‌സ്കിയുടേയും മരിയ ഇവാനോവയുടേയും പുത്രനായി മോസ്കായിൽ ജനിച്ചു. സ്റ്റേറ്റ്‌ ഫിലിം സ്കൂളിൽ നിന്നും 1960 ൽ ബിരുദം നേടിയ അദ്ദേഹത്തിന്റെ ആദ്യ ചിത്രമായ 'ഇവാൻസ്‌ ചൈൽഡ്‌ ഹുഡ്‌'1962 ൽ വെനീസ്‌ ഫിലിം ഫെസ്റ്റിവലിൽ ഗോൾഡൻ ലയൺ പുരസ്കാരം നേടി. അതോടുകൂടി അദ്ദേഹം നവ റഷ്യൻ സിനിമയുടെ പതാക വാഹകനായി മാറി. വിഖ്യാത മധ്യകാല റഷ്യൻ ചിത്രകാരനായ ആന്ദ്രെ റുബ്ലേവിന്റെ ജീവിതത്തെ ആസ്പദമാക്കി 1966 ൽ നിർമ്മിച്ച 'ആന്ദ്രെ റുബ്ലേവ്‌'1971 ൽ മാത്രമേ പുറത്തിറക്കാൻ സോവിയറ്റ്‌ അധികൃതർ അനുവദിച്ചുള്ളൂ. സ്വന്തം ജീവിത സ്മരണകളുടെ ആദ്യന്തമില്ലാത്ത ആവിഷ്കാരമായി 1974 ൽ നിർമിച്ച 'ദ മിറർ' ഒരു തലമുറയുടെ സ്മരണയായി മാറി. 1986 ൽ പുറത്തിറങ്ങിയ 'സാക്രിഫൈസ്‌'ആയിരുന്നു അവസാന ചിത്രം. 'സാക്രിഫൈസ്‌' അദ്ദേഹത്തിന്റെ ഏറ്റവും മികച്ച സൃഷ്ടിയായി കണക്കാക്കപ്പെടുന്നു.
ഐതിഹാസികതയും തീക്ഷ്ണമായ സ്വകാര്യ അദ്ധ്യാത്മികതയും ഇദ്ദേഹത്തിന്റെ സൃഷ്ടികളുടെ പ്രത്യേകതയായിരുന്നു. തർകോവ്സ്കി 7 കഥാചിത്രങ്ങൾ സംവിധാനം ചെയ്തിട്ടുണ്ട്.

## പ്രധാന സിനിമകൾ
*സോളാറിസ് 
*ദ മിറർ 
*സ്റ്റോക്കർ 
*ദ സാക്രിഫൈസ് 
*ആന്ദ്രേ റുബ്ളേവ്
*നൊസ്റ്റാൾജിയ
*ഇവാൻസ് ചൈൽഡ് ഹുഡ്

## ഇഷ്ട സിനിമകൾ
*ഡയറി ഓഫ് എ കൺട്രി പ്രീസ്റ്റ്:റോബർട്ട്‌ ബ്രെസ്സൻ
* വിൻറർ ലൈറ്റ് :ഇൻഗ്മാർ ബർഗ്മാൻ
* നസാറിൻ :ലൂയി ബുനുവൽ
* വൈൽഡ് സ്ട്രോബറീസ്:ഇൻഗ്മാർ ബർഗ്മാൻ
* സിറ്റി ലൈറ്റ്സ്:ചാർളി ചാപ്ളിൻ
* ഉഗെത്സു മോണോഗതാരി :കെഞ്ചി മിസോഗുചി
* സെവൻ സമുറായ്:അകിര കുറസോവ
* പെർസോണ :ഇൻഗ്മാർ ബർഗ്മാൻ
* മൂഷേ :റോബർട്ട്‌ ബ്രെസ്സൻ
* വുമൺ ഓഫ് ദ ഡ്യൂൺസ് :ഹിരോഷി തെഷിഗഹാര
## അവലംബം


## പുറം കണ്ണികൾ
* 
* Andrei Tarkovsky at Senses of Cinema
 

വർഗ്ഗം:റഷ്യൻ ചലച്ചിത്രസംവിധായകർ
വർഗ്ഗം:1986-ൽ മരിച്ചവർ
വർഗ്ഗം:ഡിസംബർ 29-ന് മരിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ഏപ്രിൽ 4-ന് ജനിച്ചവർ
ഴാങ് ഗൊദാർദ്

ഫ്രഞ്ച് നവതരംഗസിനിമയുടെ ആചാര്യന്മാരിലൊരാളാണ് ഴാങ് ഗൊദാർദ് (3 ഡിസംബർ 1930 – 13 സെപ്റ്റംബർ 2022). പാരീസിൽ ജനിച്ചു. തിരക്കഥ രചനയിലൂടെയാണ് ചലച്ചിത്ര രംഗത്തേക്കു കടന്നത്. പരീക്ഷണാത്മകമായ ആദ്യകാല ചിത്രങ്ങൾ മിക്കവയും കുറ്റകൃത്യങ്ങളിലും സ്ത്രീലൈംഗികതയിലും കേന്ദ്രീകരിച്ചു. ബ്രെത്ത്‌ലെസ് ആണ് ആദ്യ ചിത്രം. എ വുമൺ ഈസ് എ വുമൺ (1969) ആദ്യത്തെ വർണചിത്രം. അറുപതുകൾ മധ്യത്തോടെ ഗൊദാർദ് ഇടതുപക്ഷരാഷ്ട്രീയ വീക്ഷണമുള്ള ചിത്രങ്ങളിലേക്കുമാറി. ടൂ ഓർ ത്രീ തിങ്‌സ് ഐ നോ എബൗട്ട് ഹെർ (1966) ഈ ഘട്ടത്തിലെ മുഖ്യസൃഷ്ടിയാണ്. ഫ്രഞ്ച് വിദ്യാർത്ഥി കലാപത്തിനുശേഷം ഗൊദാർദിന്റെ ചലച്ചിത്രകല മറ്റൊരു തലത്തിലേക്കു മാറി. ആർട്ട് സിനിമ, ചലച്ചിത്ര സ്രഷ്ടാവ് എന്നീ സങ്കല്പങ്ങൾ തിരസ്കരിച്ച ദ് സീഗ വെർട്ടോവ് ഗ്രൂപ്പുമായി ചേർന്ന് രാഷ്ട്രീയത്തെയും പ്രത്യയശാസ്ത്രത്തെയും കുറിച്ചുള്ള ചിത്രങ്ങൾ നിർമിച്ചു. ഗൊദാർദും ടോങ് പിയറി ഗോറിനുമായിരുന്നു ഈ സംഘത്തിൽ പ്രമുഖർ. ആ പരീക്ഷണത്തിന്റെ സൃഷ്ടിയായ വിൻഡ് ഫ്രം ദ ഈസ്റ്റ് (1969) തത്ത്വചിന്താപദ്ധതിയായ അപനിർമ്മാണത്തിന്റെ സ്വാധീനമുള്ള വെസ്റ്റേൺ ആണ്. എഴുപതുകളിൽ വീഡിയോയും ടെലിവിഷൻ പരമ്പരകളും ഗൊദാർദ് മാധ്യമമാക്കി. എൺപതുകളോടെ വീണ്ടും ചലച്ചിത്രത്തിലേക്കു തന്നെ ശ്രദ്ധ കേന്ദ്രീകരിച്ചു. ഈ ഘട്ടത്തിലെ ചിത്രങ്ങൾ ഗൊദാർദിന്റെ പ്രതിഭാക്ഷീണത്തെ കാണിക്കുന്നുവെന്ന് വിമർശകർ അഭിപ്രായപ്പെട്ടിട്ടുണ്ട്. കിങ്‌ലിയർ, ഹിസ്റ്ററി ഓഫ് സിനിമ എന്നിവയും ആദ്ദേഹത്തിന്റെ ശ്രദ്ധേയ ചിത്രങ്ങളാണ്.  

വർഗ്ഗം:ഫ്രഞ്ച് ചലച്ചിത്രസംവിധായകർ
വർഗ്ഗം:1930-ൽ ജനിച്ചവർ
വർഗ്ഗം:സെപ്റ്റംബർ 13-ന് മരിച്ചവർ
വർഗ്ഗം:2022-ൽ മരിച്ചവർ
എ. വിൻസെന്റ്

ഒരു മലയാളചലച്ചിത്രസംവിധായകനും ഛായാഗ്രാഹകനുമായിരുന്നു **അലോഷ്യസ് വിൻസെന്റ്** എന്ന **എ. വിൻസെന്റ്** ( ജൂൺ 14 1928 - ഫെബ്രുവരി 25, 2015). മലയാളം, തമിഴ്, തെലുഗു ഭാഷകളിലായി നിരവധി ചിത്രങ്ങൾക്ക് ഛായാഗ്രഹണം നിർവ്വഹിച്ചിട്ടുണ്ട്. കോഴിക്കോട് ജില്ലയിൽ ജനിച്ചു. ഇന്റർമീഡിയറ്റ് പഠനത്തിനുശേഷം ജെമിനി സ്റ്റുഡിയോയിൽ സ്റ്റുഡിയോ ബോയ് ആയി. ക്യാമറാമാൻ കെ.രാമനാഥന്റെ സഹായിയായി. തെലുഗു ചിത്രത്തിനായിരുന്നു ആദ്യമായി ഛായഗ്രഹണം നിർവഹിച്ചത്. നീലക്കുയിൽ ആയിരുന്നു ആദ്യ മലയാളസിനിമ. തമിഴിലെ ശ്രീധറിന്റെയും ക്യാമറാമാനായിരുന്നു.

ഭാർഗവീനിലയംആണ് സംവിധാനം ചെയ്ത ആദ്യസിനിമ.  മുറപ്പെണ്ണ്, നഗരമേ നന്ദി, അശ്വമേധം, അസുരവിത്ത്, തുലാഭാരം, നിഴലാട്ടം, ത്രിവേണി, ഗന്ധർവ്വക്ഷേത്രം, ചെണ്ട, അച്ചാണി, നഖങ്ങൾ, വയനാടൻ തമ്പാൻ, കൊച്ചുതെമ്മാടി എന്നിവയാണ് മുഖ്യ ചലച്ചിത്രങ്ങൾ. 1969-ൽ ഏറ്റവും നല്ല സംവിധായകനുള്ള സംസ്ഥാന ബഹുമതി നേടി. അങ്കിൾബൺ എന്ന ചിത്രത്തിലാണ് അവസാനമായി പ്രവർത്തിച്ചത്. 1986-ൽ കൊച്ചുതെമ്മാടി എന്ന ചിത്രമാണ് അവസാനമായി സംവിധാനം ചെയ്ത മലയാളചിത്രം. പൗർണമി രാവിൽ എന്നൊരു ത്രീഡി ചിത്രവും മലയാളത്തിലെടുത്തിട്ടുണ്ട്. അവസാന കാലത്ത് ഏറെയും തെലുഗു ചിത്രങ്ങൾക്കാണ് ഛായാഗ്രഹണം നിർവഹിച്ചത്.

ക്യാമറാമാന്മാരായ ജയാനനും അജയനും പുത്രന്മാരാണ്. ജെ.സി. ദാനിയേൽ പുരസ്കാരം ലഭിച്ചു. 2015 ഫെബ്രുവരി 25-ന് ചെന്നൈയിൽ വച്ച് അന്തരിച്ചു.

## സംവിധാനം ചെയ്ത ചിത്രങ്ങൾ
* ഭാർഗ്ഗവീനിലയം (1964)
* അശ്വമേധം (1967)
* നഗരമേ നന്ദി (1967)
* തുലാഭാരം (1978)
* നദി (1969)
* ആൽമരം
* ത്രിവേണി
* നിഴലാട്ടം
* ആഭിജാത്യം
* തീർത്ഥയാത്ര
* ഗന്ധർവ്വക്ഷേത്രം
* നഖങ്ങൾ
* ചെണ്ട
* അച്ചാണി
* പ്രിയമുള്ള സോഫിയ
* അനാവരണം
* വയനാടൻ തമ്പാൻ
* ആനപ്പാച്ചൻ
* തീരം തേടുന്ന തിര
* പൊന്നും പൂവും
* ശ്രീകൃഷ്ണപ്പരുന്ത് (ചലച്ചിത്രം)
* പൗർണമി രാവിൽ (3ഡി)
* കൊച്ചു തെമ്മാടി

## ഛായാഗ്രഹണം നിർവഹിച്ച ചിത്രങ്ങൾ
* നീലക്കുയിൽ (1954)
* മൂടുപടം (1963)
* തച്ചോളി ഒതേനൻ (1964)
* കുഞ്ഞാലി മരയ്ക്കാർ (1966)
* ദൗത്യം (1988)
* അങ്കിൾ ബൺ (1991)
* അഥർവ്വം (1989)

## അവലംബം

വർഗ്ഗം:1928-ൽ ജനിച്ചവർ
വർഗ്ഗം:ജൂൺ 14-ന് ജനിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:ജെ.സി. ദാനിയേൽ പുരസ്കാരം ലഭിച്ചവർ
വർഗ്ഗം:മലയാളചലച്ചിത്രഛായാഗ്രാഹകർ
ബിമൽ റോയി

ഹിന്ദി സിനിമ രംഗത്തെ പ്രമുഖ സംവിധായകനാണ് **ബിമൽ റോയി**(1909-1966) . ബംഗ്ലാദേശിലെ ഡാക്കയിൽ ജനിച്ചു. വിദ്യാഭ്യാസം കോൽക്കത്തയിൽ ‍. നിതിൻ ബോസിന്റെ കീഴിൽ ക്യാമറ അസിസ്റ്റന്റായി ന്യൂതിയേറ്ററിൽ പ്രവർത്തനമാരംഭിച്ചു. പി.സി. ബറുവയുടെ `ദേവദാസ്', `ഗൃഹദ', `മായ', `മുക്തി' `അഭിനേത്രി', `ബിറാജ്ബഹു' എന്നീ ചിത്രങ്ങൾക്കു വേണ്ടി പ്രവർത്തിച്ചു. ന്യൂ തിയേറ്റേഴ്‌സിന്റെ `ഉദായർ പാതേ' എന്ന ചിത്രമാണ് ആദ്യമായി സംവിധാനംചെയ്തത്. `ദോ ബീഗാ സമീൻ' അദ്ദേഹത്തെ പ്രശസ്തനാക്കി. മുംബൈ ടാക്കീസിനു വേണ്ടി കുറച്ചുകാലം പ്രവർത്തിച്ചു. 1952-ൽ മുംബൈ യിൽ ബിമൽ റോയ് പ്രൊഡക്ഷൻസ് സ്ഥാപിച്ചു. പതിനൊന്നു വർഷത്തിനകം പതിമൂന്നു ചിത്രങ്ങൾ നിർമിച്ചു. ഇവയിൽ സുജാതാ, ബന്ധിനി എന്നിവ ഉൾപ്പെടുന്നു. അദ്ദേഹത്തോടൊപ്പം മുംബൈയിലേക്കുപോയ പല ബംഗാളി സിനിമാനിർമാതാക്കളെയും പ്രോത്സാഹിപ്പിച്ചു. (ഉദാ: ഹെമേൻ ഗുപ്ത, അസിത്സെൻ) ബിമൽ റോയിയുടെ സിനിമാ നിർമ്മാണ സംഘത്തിൽ ഋഷികേശ് മുഖർജി, ഗുൽസാർ, ബിമൽദത്ത് തുടങ്ങിയ പ്രതിഭാധനർ ഉൾപ്പെടുന്നു.

## അവലംബം


വർഗ്ഗം:ഇന്ത്യൻ ചലച്ചിത്രസംവിധായകർ
വർഗ്ഗം:1909-ൽ ജനിച്ചവർ
വർഗ്ഗം:1966-ൽ മരിച്ചവർ
പി.എ. ബക്കർ

ഒരു മലയാളചലച്ചിത്രസംവിധായകനായിരുന്നു **പി.എ. ബക്കർ** ‍(1940-1993).
സംവിധായകൻ രാമു കാര്യാട്ടിൻറ്റെ സംവിധാന സഹായിയായി ചലച്ചിത്ര മേഖലയിൽ എത്തിയ ഇദ്ദേഹത്തിന്റെ കബനീ നദി ചുവന്നപ്പോൾ, മണിമുഴക്കം, സംഘഗാനം തുടങ്ങിയവ ശ്രദ്ധേയ ചിത്രങ്ങൾ ആണ്. 1993-ൽ പി.എ.ബക്കർ നിര്യാതനായി.

## ജീവിതരേഖ
1940-ൽ തൃശൂരിൽ ജനിച്ചു. കുട്ടികൾ, പൂമൊട്ടുകൾ എന്നീ പ്രസിദ്ധീകരണങ്ങളിൽ പ്രവർത്തിച്ചു. പത്രപ്രവർത്തന രംഗത്തുനിന്നാണ് സിനിമയിലെത്തിയത്. രാമു കാര്യാട്ടിന്റെ സം‌വിധാന സഹായിയായി പ്രവർത്തിച്ചു. പി.എൻ. മേനോൻ സംവിധാനം ചെയ്ത ഓളവും തീരവും എന്ന ചിത്രത്തിന്റെ നിർമാതാവായി. 1975-ൽ കബനീ നദി ചുവന്നപ്പോൾ എന്ന ചിത്രം സം‌വിധാനം ചെയ്തുകൊണ്ട് മലയാളചലച്ചിത്രസം‌വിധായകനായി. 1976-ലെ മികച്ച രണ്ടാമത്തെ ചിത്രത്തിനുള്ള അവാർഡ് കബനീനദി ചുവന്നപ്പോൾ കരസ്ഥമാക്കി. ഏറ്റവും നല്ല സംവിധായകനുള്ള അവാർഡ് പി.എ. ബക്കറിനും ലഭിച്ചു. പിന്നീട് സം‌വിധാനം ചെയ്ത മണിമുഴക്കം (1976), ചുവന്ന വിത്തുകൾ (1976) എന്നിവയ്ക്കും സംസ്ഥാന അവാർഡ് ലഭിച്ചു. സംഘഗാനം (1979), ചാപ്പ തുടങ്ങിയ ചിത്രങ്ങൾ ബക്കറിന്റെ ജീവിതവീക്ഷണത്തിനും പ്രത്യേകശൈലിക്കും ഉദാഹരണങ്ങളാണ്. അദ്ദേഹം സംവിധാനം ചെയ്ത അവസാനചിത്രം സഖാവ് പൂർത്തിയായില്ല. പി. കൃഷ്ണപ്പിള്ളയുടെ ജീവിതത്തെ ആധാരമാക്കിയുള്ളതായിരുന്നു ഈ ചിത്രം.

1993 നവംബർ 22-ന് അന്തരിച്ചു.

## ചലച്ചിത്രങ്ങൾ
*കബനീ നദി ചുവന്നപ്പോൾ (1975)
*മണിമുഴക്കം (1977)
*ചുവന്ന വിത്തുകൾ (1977)
*സംഘഗാനം (1979)
*ഉണർത്തുപാട്ട് (1980)
*മണ്ണിന്റെ മാറിൽ (1980)
*ചാരം (1981)
*ചാപ്പ (1982)
*ശ്രീനാരായണ ഗുരു (1985)
*പ്രേമലേഖനം (1985)
*ഇന്നലെയുടെ ബാക്കി (1988)

## അവലംബം


## പുറമെ നിന്നുള്ള കണ്ണികൾ
* 
* P. A. Backer  at Cinema of Malayalam
* ക്ഷോഭിക്കുന്നവരുടെ അപ്പോസ്തലൻ - പി.കെ. ശ്രീനിവാസൻhttp://www.madhyamam.com/weekly/1492

വർഗ്ഗം:1940-ൽ ജനിച്ചവർ
വർഗ്ഗം:1993-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 22-ന് മരിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
അർച്ചന കവി

ഒരു മലയാളചലച്ചിത്ര അഭിനേത്രിയാണ്‌ **അർച്ചന കവി**. ലാൽ ജോസ് സം‌വിധാനം ചെയ്ത നീലത്താമര എന്ന ചിത്രത്തിലൂടെയാണ്‌ ചലച്ചിത്ര രംഗത്തെത്തിയത്.

## ജീവിതരേഖ
ജോസ് കവിയുടെയും, റോസമ്മയുടെയും മകളായി ഡൽഹിയിലാണു അർച്ചന ജനിച്ചത്.
## പുരസ്കാരങ്ങൾ
*2009 - മികച്ച പുതുമുഖ നായിക - നീലത്താമര
## അഭിനയിച്ച ചിത്രങ്ങൾ

## അവലംബം

## പുറമെ നിന്നുള്ള കണ്ണികൾ
*വ്യക്തിഗത ബ്ലോഗ് 

വർഗ്ഗം:1990-ൽ ജനിച്ചവർ
വർഗ്ഗം:ജനുവരി 19-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
ആൽഗ

ആധുനിക ശാസ്ത്രജ്ഞന്മാർ സസ്യലോകത്തെയാകെ പരിണാമതത്വങ്ങളുടെ നാലു പ്രധാന വിഭാഗങ്ങളായി തിരിച്ചിട്ടുണ്ട്. താലോഫൈറ്റ, ബ്രയോഫൈറ്റ, ടെറിഡോഫൈറ്റ, സ്പെർമറ്റോഫൈറ്റ.
ശരീരാവയവങ്ങളുടെ ഘടനയിൽ വളരെയേറെ ലാളിത്യം പ്രകടമാക്കുന്ന സസ്യങ്ങളാണ്‌ താലോഫൈറ്റ എന്ന വിഭാഗത്തിൽപെടുന്നത്. ഇതിലുൾപെടുന്ന ഒരംഗമാണ്‌ **ആൽഗ**. 
ഭൂമിയിലെ ആദ്യ സസ്യവിഭാഗമാണ് ആൽഗകൾ. ഇവ ഒരുതരം പായലുകളാണ്. നമുക്ക് കാണുവാൻ കഴിയാത്തതു മുതൽ 60 മീറ്ററോളം നീളത്തിൽ വളരുന്ന കെൽപ്പുകൾ (kelps)എന്ന വൻ സസ്യവിഭാഗങ്ങൾവരെ ആൽഗകളിലുണ്ട്. 

ഇവയുടെ ശരീരഘടന വളരെ ലളിതമാണ്‌. ശരീരത്തിൽ കലകളുടെ വേർത്തിരിവില്ല. ഇവയുടെ ഒരേയൊരു പ്രത്യേകത ശരീരത്തിൽ ഹരിതകം അടങ്ങിയിരിക്കുന്നു. അതിനാൽ ആൽഗകൾക്ക് സ്വതന്ത്രജീവിതം നയിക്കാൻ കഴിയുന്നു. ആൽഗകളിലധികവും ജലത്തിൽ വളരുന്ന പ്രകൃതമുള്ളവയാണ്‌. ശുദ്ധജലത്തിലും ഉപ്പുവെള്ളത്തിലും ഇവ വളരും. ക്ലാമിഡൊമൊണാസ്, വോൾവോക്സ്, ഡയാറ്റം തുടങ്ങിയവ ശുദ്ധജല ആൽഗകളാണ്‌. ആൽഗകളെ അവയുടെ ഘടനയനുസരിച്ച് മൂന്നായി തരം തിരിച്ചിരിക്കുന്നു. റോഡോഫൈസിയ, ഫിയോഫൈസിയ, ക്ലോറോഫൈസിയ ഇവയാണു മൂന്നു വിഭാഗങ്ങൾ. 
## വിഭാഗങ്ങൾ
ആൽഗയിൽ അഞ്ചു വിഭാഗങ്ങൾ ഉണ്ട്
## അവലംബം


വർഗ്ഗം:സസ്യങ്ങൾ
വർഗ്ഗം:ആൽഗകൾ
മൗണ്ട്സ്റ്റ്യുവർട്ട് എൽഫിൻസ്റ്റോൺ

thumb|മുംബൈയിലെ എൽഫിൻസ്റ്റോൺ കോളേജ് - ഇദ്ദേഹത്തിന്റെ സ്മരണാർത്ഥമാണ് നാമകരണം ചെയ്തിരിക്കുന്നത്.
ബ്രിട്ടീഷ് ഇന്ത്യ സർക്കാരിലെ, സ്കോട്ട്‌ലന്റുകാരനായ ഒരു ഭരണകർത്താവും നയതന്ത്രജ്ഞനും ചരിത്രകാരനുമാണ്‌ **മൗണ്ട്സ്റ്റ്യുവർട്ട് എൽഫിൻസ്റ്റോൺ** (, 1779 ഒക്ടോബർ 6 &ndash; 1859 നവംബർ 20). ഇദ്ദേഹം ബോംബേയുടെ ഗവർണർ ആയിരുന്ന കാലത്ത്, ഇന്ത്യക്കാർക്ക് പ്രവേശനസ്വാതന്ത്ര്യമുള്ള നിരവധി വിദ്യാഭ്യാസസ്ഥാപനങ്ങൾ അവിടെ തുറക്കുന്നതിൽ മുൻ‌കൈയ്യെടുത്തു. പ്രസിദ്ധനായ ഒരു ഭരണകർത്താവ് എന്നതിനു പുറമേ ഇന്ത്യയെക്കുറിച്ചും അഫ്ഗാനിസ്താനെക്കുറിച്ചുമുള്ള ഗ്രന്ഥങ്ങളും ഇദ്ദേഹം എഴുതിയിട്ടുണ്ട്. 
അഫ്ഗാനിസ്താന്റെ ചരിത്രത്തേയും അവിടത്തെ ജനസമൂഹത്തേയും കുറിച്ചുള്ള ആദ്യത്തെ പാശ്ചാത്യഗ്രന്ഥമായ ആൻ അക്കൗണ്ട് ഓഫ് ദ് കിങ്ഡം ഓഫ് കാബൂൾ (An account of the Kingdom of Caubul) എന്ന ഗ്രന്ഥം രചിച്ചത് ഇദ്ദേഹമാണ്‌.

## അഫ്ഗാനിസ്താൻ സന്ദർശനം
ബ്രിട്ടീഷ് ഇന്ത്യ സർക്കാർ, കാബൂളിലെ ദുറാനി സാമ്രാജ്യവുമായി ബന്ധം സ്ഥാപിക്കാൻ അയച്ച ആദ്യത്തെ നയതന്ത്രസംഘത്തിന്റെ തലവനായിരുന്നു എൽഫിൻസ്റ്റോൺ. 300 സൈനികരുമടങ്ങുന്ന എൽഫിൻസ്റ്റോണിന്റെ സംഘം, ഇന്ത്യയിലെ ബ്രീട്ടീഷ് ഗവർണർ ജനറലായിരുന്ന മിന്റോ പ്രഭുവിന്റെ ഉത്തരവ് പ്രകാരം 1808 ഒക്ടോബറിലാണ് ദില്ലിയിൽ നിന്നും യാത്ര പുറപ്പെട്ടത്. 1809 ജൂൺ മാസം പെഷവാറിൽ വച്ചാണ്‌ ദുറാനി ചക്രവർത്തിയായ ഷാ ഷൂജയെ എൽഫിൻസ്റ്റോണും സംഘവും സന്ദർശിച്ചത്. 

പെഷവാറിൽ വച്ച് ഷാ ഷുജയും എൽഫിൻസ്റ്റോണും ഒരു സൌഹൃദ ഉടമ്പടിയിൽ ഒപ്പുവച്ചു. ഫ്രഞ്ചുകാരോ, ഇറാനികളോ ഇന്ത്യൻ ഉപഭൂഖണ്ഡത്തിലേക്ക് ആക്രമണം നടത്തിയാൽ അഫ്ഗാനികൾ ബ്രിട്ടീഷുകാരോടൊപ്പം അവർക്കെതിരെ പൊരാടും എന്നായിരുന്ന ഈ കരാറിലെ വ്യവസ്ഥ. ഈ സന്ധി നടപ്പിൽ വന്നില്ലെങ്കിലും ആൻ അക്കൗണ്ട് ഓഫ് ദ് കിങ്ഡം ഓഫ് കാബൂൾ എന്ന പ്രശസ്തഗ്രന്ഥത്തിന്റെ രചനക്ക് ഈ സന്ദർശനം പ്രയോജനപ്പെട്ടു. 1815-ൽ പുറത്തിറങ്ങിയ ഈ ഗ്രന്ഥം ഇന്നും അമൂല്യമായ ഒന്നായി വിലയിരുത്തപ്പെടുന്നു..

## അവലംബം

വർഗ്ഗം:ചരിത്രകാരന്മാർ
വർഗ്ഗം:നയതന്ത്രജ്ഞർ
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
ലാ സ്ട്രാഡ

ഫെഡെറികോ ഫെല്ലിനി സംവിധാനം ചെയ്ത പ്രസിദ്ധ ഇറ്റാലിയൻ നിയോ റിയലിസ്റ്റിക്‌ ചിത്രമാണ്‌ **ലാസ്ട്രാഡ** (റോഡ്). ജീവിതത്തിന്റെ പുറമ്പോക്കുകളിലേക്കു തള്ളിമാറ്റപ്പെട്ട ഏതാനും നിസ്സാരമനുഷ്യരുടെ കഥയാണിതു.ലാ സ്ട്രാഡ എന്നാൽ 'പാത' എന്നണർഥം.തെരുവുകളിലെ ചെപ്പടിവിദ്യക്കാരനായ സമ്പാനോവും അവന്റെ സഹായിയായി എത്തിച്ചേർന്ന ഹെൽസോമിന എന്ന പെൺകുട്ടിയും തമ്മിലുള്ള ബന്ധമാണു ആവിഷ്കരിച്ചിട്ടുള്ളതു.പ്രശസ്തനായ ആന്റണി ക്വിന്നാണു സമ്പാനോ ആയി അഭിനയിച്ചിരിക്കുന്നതു.അധഃസ്ഥിതരുടെ ശോകഗീതമാണു ലാ സ്ട്രാഡ.ഒപ്പം മനുഷ്യ ബന്ധങ്ങളെ കുറിച്ച്‌ ആഴത്തിലുള്ള പഠനവും.

1956-ലെ മികച്ച വിദേശ ചിത്രത്തിനുള്ള അക്കാദമി പുരസ്കാരം ഈ ചിത്രം നേടിയിട്ടുണ്ട്.

## അവലംബം

## പുറമെ നിന്നുള്ള കണ്ണികൾ
* 
* 
* ''La strada''  at Broken Projector

വർഗ്ഗം:ഇറ്റാലിയൻ ചലച്ചിത്രങ്ങൾ
വർഗ്ഗം:ഫെഡെറികോ ഫെല്ലിനി സംവിധാനം ചെയ്ത സിനിമകൾ
ലോറലും ഹാർഡിയും

ഹോളിവുഡിലെ പ്രസിദ്ധമായ ഹാസ്യാഭിനയജോടി. ആർതർ സ്റ്റാൻലി ജഫേഴ്‌സനായി ഇംഗ്ലണ്ടിൽ ജനിച്ച സ്റ്റാൻലോറലും (1890-1965) അമേരിക്കയിൽ ജനിച്ച ഒലിവർ ഹാർഡിയും (1892-1957) ഇരുന്നൂറിലേറെ ചിത്രങ്ങളിൽ ഒരുമിച്ചഭിനയിച്ചു. ലോറലിന് തടിച്ച ശരീരവും ലളിതസ്വഭാവവുമാണുണ്ടായിരുന്നത്. ഹാർഡിക്ക് മെലിഞ്ഞുണങ്ങിയ ശരീരപ്രകൃതിയും കൃത്രിമഭാവങ്ങളും. ലോറൽ-ഹാർഡി കൂട്ടുകെട്ടിന്റെ ഹാസ്യാഭിനയം ചലച്ചിത്രവേദിയിൽ നിരവധി അവിസ്മരണീയ മുഹൂർ ത്തങ്ങൾ സൃഷ്ടിച്ചു. നിശ്ശബ്ദ ചിത്രങ്ങളും ശബ്ദചിത്രങ്ങളും ഉൾപ്പെടെ 200-ൽ അധികം സിനിമകളിൽ അഭിനയിച്ചു. പാക്ക് അപ് യുവർ ട്രബ്ൾസ് (1932), ഔർ റിലേഷൻസ് (1936), എ ചംപ് അറ്റ് ഓക്‌സ്ഫഡ് (1940)തുടങ്ങിയവ പ്രശസ്തം.

വർഗ്ഗം:ഹോളിവുഡ് ചലച്ചിത്ര നടന്മാർ
കനിഷ്കൻ

കുശാനവംശത്തിലെ ഏറ്റവും പ്രശസ്തനായ ചക്രവർത്തിയായിരുന്നു **കനിഷ്കൻ** (**ശ്രേഷ്ഠനായാ കനിഷ്കൻ**), (, ബാക്ട്രിയൻ ഭാഷ: **', [[Middle Chinese|മദ്ധ്യകാല ചൈനീസ്]]: 迦腻色伽 (ജിയാനിസേഷ്യ)). ഇദ്ദേഹം തന്റെ  സൈനിക, രാഷ്ട്രീയ, ആത്മീയ നേട്ടങ്ങളുടെ പേരിൽ പ്രശസ്തനാണ്. കുശാൻ സാമ്രാജ്യത്തിന്റെ സ്ഥാപകനായ കുജുല കാഡ്‌ഫിസസിന്റെ പിൻ‌ഗാമിയായ കനിഷ്കൻ ഗംഗാ സമതലത്തിലെ പാടലിപുത്രം വരെ നീളുന്ന ബാക്ട്രിയയിലെ ഒരു സാമ്രാജ്യത്തിന്റെ അധിപതിയായിരുന്നു. അദ്ദേഹത്തിന്റെ സാമ്രാജ്യത്തിന്റെ പ്രധാന തലസ്ഥാനം [[ഗാന്ധാരം|ഗാന്ധാരയിലെ]]  പുരുഷപുരവും (ഇപ്പോൾ [[പാകിസ്താൻ|പാകിസ്താനിലെ]] [[പെഷവാർ]]) മറ്റൊരു പ്രധാന തലസ്ഥാനം കപിസയിലുമായിരുന്നു. കനിഷ്കസാമ്രാജ്യത്തിന്റെ ആസ്ഥാനം. [[ബോധ് ഗയ|ബുദ്ധഗയ]], മാൾ‌വ, [[സിന്ധ്]], [[കശ്മീർ]] , എന്നീപ്രദേശങ്ങൾ കനിഷ്ക സാമ്രാജ്യത്തിൽ പെട്ടിരുന്നു.[[യമുന|യമുനാ]] തീരത്തെ മഥുരയായിരുന്നു കനിഷ്കന്റെ രണ്ടാം തലസ്ഥാനം. രണ്ടാം [[അശോകചക്രവർത്തി|അശോകൻ]] എന്ന് കനിഷ്കൻ അറിയപ്പെട്ടിരുന്നു. [[കുശാനസാമ്രാജ്യം]] വിസ്തൃതിയുടെ പരകോടിയിലെത്തിയത് കനിഷ്കന്റെ കാലത്താണ്‌. [[ശകവർഷം]] ആരംഭിച്ചത് കനിഷ്കന്റെ ഭരണകാലത്താണ്‌. നാലാം [[ബുദ്ധമതം|ബുദ്ധമത]] സമ്മേളനത്തിന്റെ രക്ഷാധികാരി കനിഷ്കൻ ആയിരുന്നു. ബുദ്ധമതം രണ്ടായി വിഭജിച്ചസമയത്ത് കനിഷ്കനായിരുന്നു ഭരണാധികാരി.

78 CE യിൽ കനിഷ്കൻ കുശാന സിംഹാസനത്തിൽ അവരോധിതനായും ഈ തീയതി ശാക കലണ്ടർ കാലഘട്ടത്തിന്റെ തുടക്കമായി ഉപയോഗിച്ചതായും മുൻകാല പണ്ഡിതന്മാർ വിശ്വസിച്ചിരുന്നു. എന്നിരുന്നാലും ചരിത്രകാരന്മാർ ഈ തീയതിയെ കനിഷ്കന്റെ സ്ഥാനാരോഹണ തീയതിയായി പരിഗണിക്കുന്നില്ല. CE 127-ൽ കനിഷ്കൻ സിംഹാസനത്തിലെത്തിയതായി കണക്കാക്കുന്നു.

അദ്ദേഹത്തിന്റെ യുദ്ധവിജയങ്ങളും ബുദ്ധമതത്തിന്റെ രക്ഷാകർത്തൃത്വവും സിൽക്ക് റോഡിന്റെ വികസനത്തിലും മഹായാന ബുദ്ധമതം ഗാന്ധാരയിൽ നിന്ന് [[കാറക്കോറം|കാരക്കോറം]] നിരയിലൂടെ [[ചൈന|ചൈനയിലേക്ക്]] പ്രസരിക്കുന്നതിലും ഒരു പ്രധാന പങ്ക് വഹിച്ചു.

== വംശപരമ്പര ==
കുശാന വംശാവലിയിലെ അതികായനായ ഭരണാധികാരി കനിഷ്കൻ **AD 121 -157''' കാലഘട്ടത്തിൽ ഗാന്ധാര മുതൽ പാടലീപുത്ര വരെ നീളുന്ന ഉത്തര ഭാരതം ഭരിച്ചതായി കണക്കാക്കപ്പെടുന്നു 

മാതൃഭാഷാ അവ്യക്തമാണെങ്കിലും റബാതക് ശിലാലിഖിതങ്ങളിൽ ഗ്രീക്ക് ഭാഷയിൽ കനിഷ്കൻ പരാമർശിക്കപ്പെടുന്നു 

കുശാനരുടെ വംശാവലിയെപ്പറ്റി റബാതക് ശിലാലിഖിതങ്ങളിൽ അതിശ്രേഷ്ഠമായി വർണിക്കപ്പെട്ടിരിക്കുന്നു 

## സംഭാവനകൾ
ഇന്ത്യക്കുപുറമേ മറ്റുപലപ്രദേശങ്ങളും തന്റെ അധീനതയിൽ കൊണ്ടുവന്ന അദ്ദേഹം പിൽക്കാലങ്ങളിൽ ചൈനീസ് പ്രദേശങ്ങൾ തന്റെ സാമ്രാജ്യത്തോടു ചേർത്തു. കശ്മീരിൽ കനിഷ്കപുരം എന്ന മനോഹര നഗരം തീർത്തു. മധ്യേഷ്യവരെയുള്ള പ്രദേശങ്ങൾ കനിഷ്കന്റെ സാമ്രാജ്യത്തിൻ‌കീഴിലായിരുന്നു.മതം , സാഹിത്യം, കല എന്നിവയുടെ വികാസത്തിൽ കനിഷ്കൻ ശ്രദ്ധയർപ്പിച്ചിരുന്നു. ബുദ്ധമതനേതാവ് അശ്വഘോഷനുമായി ഉണ്ടായ പരിചയം കനിഷ്കനെ ബുദ്ധമതത്തിലേക്ക് ആകർഷിച്ചു.അശോകചക്രവർത്തിയെ അനുകരിച്ച് രാജ്യമുടനീളം സ്തൂപങ്ങളും സന്യാസാശ്രമങ്ങളും കനിഷ്കൻ സ്ഥാപിക്കുകയുണ്ടായി. ബാക്ട്രിയൻ-ഗ്രീക്കുകാരുടെ ആധിപത്യകാലത്ത് രൂപം കൊണ്ട ഗാന്ധാര കല ഇക്കാലത്താണ് കൂടുതൽ വളർച്ച പ്രാപിച്ചത്.

## കനിഷ്ക നാണയങ്ങൾ
നാണയങ്ങൾ പ്രസിദ്ധീകരിക്കുന്നതിൽ കുശനർക്ക് മികവ് കാണിച്ചിരുന്നു. കനിഷ്കന്റെ കാലഘട്ടത്തിൽ അതി വിപുലമായ നാണയങ്ങൾ കാണപ്പെട്ടു. നാണയങ്ങളിൽ ഭാരതീയ, ഗ്രീക്ക് , ഇറാനിയൻ,സുമേരു ദേവതമാർ കാണപ്പെട്ടിരുന്നു 

നാണയങ്ങളിൽ കനിഷ്കൻറെയും ബുദ്ധന്റേയും പൂർണകായ രൂപം പ്രത്യക്ഷപ്പെട്ടിരുന്നു 

## അവലംബം
പകരം=മഥുര മ്യൂസിയത്തിലെ കനിഷ്കന്റെ പ്രതിമ |ലഘുചിത്രം|മഥുര മ്യൂസിയത്തിലെ കനിഷ്കന്റെ പ്രതിമ
മാതൃഭൂമി ഹരിശ്രീ 2010 ഫെബ്രുവരി

വർഗ്ഗം:രാജാക്കന്മാർ
എൽക്

ഏറ്റവും വലിപ്പം കൂടിയ ഇനം മാനുകളാണ് എൽക്. യൂറോപ്യൻ എൽക്, അമേരിക്കൻ എൽക് എന്നിങ്ങനെ പ്രധാനമായി രണ്ടു സ്പീഷീസുകൾ ഇവയിലുണ്ട്. യൂറോപ്യൻ എൽക് എന്ന പേരിൽ അറിയപ്പെടുന്ന *ആൽസസ് ആൽസസ്* അമേരിക്കൻ എൽക്കിൽ (*ആൽസസ് അമേരിക്കാസ്*) നിന്ന് വലിപ്പത്തിലൊഴികെ മറ്റെല്ലാത്തിലും സമമായിട്ടാണ് കാണപ്പെടുന്നത്. പൊതുവേ ശാന്തപ്രകൃതിയായ ഈ സസ്തനി സെൽ‌‌വിഡേ കുടുംബാംഗമാണ്. സാധാരണയായി രണ്ട് മീറ്ററോളം പൊക്കമുള്ള യൂറോപ്യൻ എൽക്കിന് അപൂർ‌‌വമായി രണ്ടര മീറ്റർ വരെയും ഉയരം ഉണ്ടാകാറുണ്ട്. ഇതിന് ഉദ്ദേശം 800 കിലോഗ്രാം ഭാരമുണ്ടായിരിക്കും. താരതമ്യേന നീണ്ടുകൂർത്ത മുഖമുള്ള ആൺ എൽക്കുകളുടെ മേൽച്ചുണ്ടുകൾ തൂങ്ങികിടക്കുന്നു. കഴുത്തിനു താഴെ ഒരു ചെറിയ *താടിയും* (beard)  കാണാം. പെൺ-എൽക്കുകൾ പൊതുവേ വലിപ്പവും ഭാരവും കുറഞ്ഞവയായിരിക്കും. ഇവയ്ക്കു കൊമ്പുകൾ (antlers) ഇല്ല. ആണിന്റെയും പെണ്ണിന്റെയും കലൊഴികെയുള്ള ശരീരഭാഗങ്ങൾ മുഴുവൻ പരുപരുത്തതും കടുംതവിട്ടുനിറമുള്ളതുമായ് രോമത്താൽ മൂടപ്പെട്ടതും ആണ്. കാലുകൾ മാത്രം വെള്ളനിറമായിരിക്കും. കുളമ്പുകൾ തരതമ്യേന വലിപ്പമേറിയവയാണ്. ശരീരത്തിന്റെ ഭാരം സമമായി കാലുകളിൽ എത്തുന്നതിന് ഇപ്രകാരമുള്ള വലിയ കുളമ്പുകൾ സഹായിക്കുന്നു. ആണിന്റെ കൊമ്പുകൾ കൈവിരലുകൾ പോലെ ശിഖരിതമാണ്. *റെഡ് ഡിയർ* എന്നറിയപ്പെടുന്ന *സെർ‌‌വസ് എലാഫസി*ന്റെ അതേ സ്പീഷിസിൽത്തന്നെയാണ് അമേരിക്കൻ എൽക്കും (വാപ്പിറ്റി എന്നും ഇതിനു പേരുണ്ട്) ഉൾപ്പെടുന്നത് എന്നും ഒരഭിപ്രായമുണ്ട്. ഒരേസ്പീഷീസിലെ വിവിധ വർഗങ്ങളാണ് ഇവ എന്നു കരുതപ്പെടുന്നു. **'കാലിഫോർണിയൻ വാപ്പിറ്റി**' അഥവാ *ഡ്വാർഫ് എൽക്*, അരിസോണയിലെയും ന്യൂമെക്സിക്കോയിലെയും പർ‌‌വതപ്രാന്തങ്ങളിൽ കാണപ്പെടുന്ന *അരിസോണാ വാപ്പിറ്റി* എന്നിവ ഇവയിൽ പ്രധാനമാണ്. ഏതായലും എൽക്കുകൾക്ക് സ്വഭാവത്തിൽ റെഡ്‌‌ ഡിയറുമായി വളരെയധികം സാദൃശ്യം ഉണ്ട് ഇളംതണ്ടുകളും ഇലകളുമാണ് പ്രധാനഭക്ഷണം. ശരീരത്തിന്റെ അസാധാരണമായ ഉയരം മൂലം ആഹാര സമ്പാതനം സുഗമമായിത്തീരുന്നു.
thumb|left|ആൺ വർഗത്തിലെ എൽക്
എൽക് ഒരു സമൂഹജീവിയാണെന്ന് പറയാൻ വയ്യ. കനമുള്ളതാണ് ഇതിന്റെ ശബ്ദം ആരോഹണാവരോഹണങ്ങൾ ഒന്നിച്ചു ചേർന്നതാണ് ഇവയുടെ കരച്ചിൽ (bellowing). ഗർഭകാലം 8 മുതൽ 9 വരെ മാസമാകുന്നു ഒരു പ്രസവത്തിൽ ഒന്നോ രണ്ടോ കുഞ്ഞുങ്ങൾ ഉണ്ടായിരിക്കും.

യൂറോപ്യൻ എൽക് നൂറ്റാണ്ടുകൾക്കു മുമ്പു തന്നെ യൂറോപ്പിൽ നിന്ന് തിരോധാനം ചെയ്തുകഴിഞ്ഞു. മൂന്നാം ശതകം വരെയും ഇവ ഫ്രാൻസിൽ ധാരാളമായുണ്ടായിരുന്നു. എന്നാൽ ഇന്ന് സ്കാൻഡിനേവിയ, കിഴക്കൻ പ്രഷ്യ, ഫിൻലഡ്, റഷ്യയുടെ വടക്കൻ പ്രദേശങ്ങൾ, സൈബീരിയ എന്നിവിടങ്ങളിലായി ഇവ ചുരുങ്ങിയിരിക്കുന്നു. കഴിഞ്ഞ നൂറ്റാണ്ടിൽതന്നെ അമേരിക്കൻ എലക്കുകൾ വംശനാശത്തിന്റെ വക്കിൽ എത്തിയിരുന്നു. എന്നാൽ ഗവണ്മെന്റിടപെട്ട് ഇതിനെ ഒരു സമ്രക്ഷിതവർഗമായി പ്രഖ്യാപിച്ചു രക്ഷിച്ചതിനാൽ അതു തടയപ്പെട്ടു. ഇവയുടെ കൊമ്പുകൾ യൂറോപ്യൻ എൽക്കിന്റേതിനെക്കാൾ മെച്ചപ്പെട്ടതായി ഗണിക്കപ്പെടുന്നു.

## അവലംബം



## വീഡിയോസ്

* http://www.evri.com/organism/elk-0x392645/videos

വർഗ്ഗം:മാനുകൾ
പൊയിനാച്ചി

കാസറഗോഡ് ജില്ലയിലെ ഒരു ചെറിയ പട്ടണമാണ്‌ **പൊയിനാച്ചി**. ചെമ്മനാട് ഗ്രാമപഞ്ചായത്തിലാണ്‌ പൊയിനാച്ചി സ്ഥിതി ചെയ്യുന്നത്. കൃഷിയാണ് പ്രധാന വരുമാനമാർഗം. അനേകം തറവാട്ടു ക്ഷേത്രങ്ങൾ, കാവുകൾ,അമ്പലങ്ങൾ , ക്രിസ്തു -മുസ്ലിം പള്ളികൾ സ്ഥിതിചെയ്യുന്ന പ്രദേശം. തെക്കിൽ ആലെട്ടി (കേരള-കർണ്ണാടക ) എന്ന റോഡിൻ്റെ ആരംഭം പൊയിനാച്ചിയിൽ നിന്നാണ്.
## വിദ്യാഭ്യാസ സ്ഥാപനങ്ങൾ
കണ്ണൂർ സർ‌വ്വകലാശാലക്കു കീഴിലുള്ള സെഞ്ച്വറി ഡെന്റൽ കോളേജ് പൊയിനാച്ചിയിലാണു സ്ഥിതി ചെയ്യുന്നത്.കാസറഗോഡ് ജില്ലയിൽ തന്നെ ഏറ്റവും കൂടുതൽ വിദ്യാർത്ഥികളുള്ളതും പഴയതുമായ തെക്കിൽപറമ്പ ഗവണ്മെന്റ് യു പി സ്കൂൾ, ഭാരത് ഇംഗ്ലീഷ് മീഡിയം സ്കൂൾ, സരസ്വതി വിദ്യാപീഠം എന്നിവയും ഉൾപ്പെടുന്നു.
ഉദുമ

കാസർഗോഡ് ജില്ലയിലെ ഒരു പ്രദേശമാണ്‌ **ഉദുമ**.

## ജനസംഖ്യ
2001-ലെ കനേഷുമാരി പ്രകാരം ഉദുമയിലെ ജനസംഖ്യ 8144 ആണ്‌. ഇതിൽ 46% പേർ പുരുഷന്മാരും 54% സ്ത്രീകളുമാണ്‌. ഉദുമയിലെ സാക്ഷരതാ നിരക്ക് 75% ആണു്. ഇത് ദേശീയ ശരാശരിയായ 59. 5% ത്തേക്കാൾ കൂടുതലാണ്‌. പുരുഷന്മാരുടെ സാക്ഷരതാ നിരക്ക് 80 ശതമാനവും സ്ത്രീകളുടെത് 71 ശതമാനവുമാണ്‌. ഉദുമയിലെ ജനസംഖ്യയുടേ 13% പേർ 6 വയസ്സിനു താഴെയുള്ളവരാണ്‌.

## അവലംബം


വർഗ്ഗം:കാസർഗോഡ് ജില്ലയിലെ ഗ്രാമങ്ങൾ